title: Pahtamaatyranni

text: Pahtamaatyrannia tavataan Andeilta Kolumbian pohjoisosista, keskisestä Ecuadorista ja Perusta etelään aina Chileen ja Argentiinaan saakka. Levinneisyysalueen eteläosissa pesivät yksilöt ovat muuttolintuja. Linnun elinympäristöä ovat kivikkoiset ja pensaikkoiset seudut. Pahtamaatyrannin elinympäristöt sijaitsevat useimmiten 2 600–3 200 metrin korkeudella merenpinnasta.


title: Pahtamaatyranni

text: Pahtamaatyrannit liikkuvat yleensä yksinään tai pareittain, pesimäajan ulkopuolella joskus myös löyhinä ryhminä. Linnut liikkuvat juosten matalana maanpinnan läheisyydessä. Ecuadorissa pahtamaatyrannin lisääntymiskausi kestää kesäkuulta heinäkuulle. Lajin pesä on kuppimainen ja rakennetaan pensaaseen, ruohotuppaaseen tai kiven juurelle. Naaras munii kahdesta kolmeen väriltään valkoista munaa.


title: Polkagris

text: Polkagris on perinteinen ruotsalainen makeinen. Se keksittiin Grännan kaupungissa ja on siellä perinne. Se on tavallisesti tangonmuotoinen, väriltään valko-punainen ja maistuu piparmintulle. Sitä valmistetaan sulattamalla makeista noin tunnin ajan liekeissä.


title: Polkagris

text: Polkagris on myös juoma, joka maistuu hieman makeiselta. Se sisältää votkaa, grenadiinia, crème de mentheä, Spriteä ja kaksi kirsikanpalaa.


title: Polkagris

text: Polkagris-nimi viittaa eurooppalaiseen tanssiin, polkkaan. Gris tarkoittaa ruotsin kielessä possua ja tulee makeisen nimeen varmaankin humoristisista syistä. Ruotsin kielessä gris-sanaa käytetään joskus humoristisissa lauseissa.


title: Moneron

text: Moneron (; , aiemmin "Totomoshiri") on Venäjän hallinnassa oleva 30 neliökilometrin laajuinen saari Tatariansalmessa Sahalinin eteläkärjen tasalla.


title: Moneron

text: Saarella on runsas merilinnusto ja mm. merileijonia, ja sinne ollaan kehittämässä ekoturismia.


title: Norjan rakettivälikohtaus

text: Norjan rakettivälikohtaus (tai Black Brant -uhka) oli muutaman minuutin kestänyt tapahtuma neljä vuotta kylmän sodan päättymisen jälkeen 25. tammikuuta 1995. Tapahtuma sai alkunsa, kun norjalaiset ja yhdysvaltalaiset tiedemiehet laukaisivat kiertoradalle Black Brant -luotainraketin Andøyan rakettikoealueella Norjan luoteisrannikolla. Norjan ulkoministeriö oli lähettänyt rutiininomaisesti viestin 21.12.1994 naapurimaille, Venäjä mukaan lukien, jossa se kertoi tutkimusraketin tulevasta laukaisusta ajanjaksolla 15.1.-10.2.1995 sääolosuhteista riippuen. Viesti ei kulkeutunut Venäjän hallinnon sisällä tutkajärjestelmästä vastaavalle taholle.


title: Norjan rakettivälikohtaus

text: Raketti, joka kuljetti välineistöä revontulien tutkimukseen Huippuvuorien yläpuolella, lensi 1 453 kilometrin korkeuteen ylettävää pohjoista ilmakäytävää, joka yhdistää Pohjois-Dakotan Minuteman III -siilot Moskovaan. Ydinaseet asetettiin Venäjällä hälytystilaan ja ydinasesalkku tuotiin presidentti Boris Jeltsinille, jonka täytyi päättää, laukaistako ydinisku Yhdysvaltoja vastaan. Edelleenkään ei ole selvyyttä eikä varmennusta sille, valittiinko raketin rata vahingossa vai aiheuttiko sen tekninen tai tietokonevirhe. Eräs versio tapahtumista väittää Yhdysvaltojen käyttäneen liittolaisensa rakettia testaamaan Venäjän ohjushavaintojärjestelmää – Neuvostoliiton romahduksen jälkeisenä aikana Venäjän puolustus- ja hyökkäyskapasiteettia pidettiin vähintäänkin kyseenalaisena.


title: Meille vai teille

text: Meille vai teille on Mamban yhdestoista studioalbumi. Se julkaistiin vuonna 2002 levymerkillä Warner Music. Albumin tunnetuimmat kappaleet ovat "Meille vai teille" ja "Vielä on kesää jäljellä".


title: Meille vai teille

text: Albumi on myynyt platinaa.


title: Kauniaismaiset

text: Kauniaismaiset ("Buprestoidea") on kovakuoriaisiin ("Coleoptera") kuuluva yläheimo.


title: Jumimaiset

text: Jumimaiset ("Bostrichoidea" tai "Bostrychoidea") on kovakuoriaisiin ("Coleoptera") kuuluva yläheimo. Yläheimon kuoriaisille tunnusomainen piirre on yleensä huppumainen etuselkä, joka suurimmaksi osaksi tai jopa kokonaan peittää pään. Tosin eräillä muillakin kovakuoriaisilla voi olla tällainen etuselkä. Useimmat yläheimon lajit kaivavat puihin käytäviä, ja joitakin niistä pidetään tuhohyönteisinä. Ryhmän toukat ovat väriltään valkoisia, melko pehmeärakenteisia ja käyriä.


title: Jumimaiset

text: Michael Chinneryn "Pohjois-Euroopan hyönteiset" -kirjan (2. painos vuodelta 1988) mukaan jumimaisten yläheimoon kuuluisi neljä heimoa: puunkaivajat ("Anobiidae"), huppukuoriaiset ("Bostrychidae" / "Bostrichidae"), tomukuoriaiset ("Lyctidae") ja lesiäiset ("Ptinidae"). Kyseisessä oppaassa ihrakuoriaiset ("Dermestidae") on luokiteltu omaan yläheimoonsa, ihrakuoriaismaisiin ("Dermestoidea")


title: Michele Mitchell

text: Michele Anne Mitchell (s. 10. tammikuuta 1962 Phoenix, Arizona) on entinen yhdysvaltalainen uimahyppääjä. Hän sai naisten kymmenen metrin kerroshypyissä kaksi hopeamitalia kesäolympialaisissa vuosina 1984 ja 1988. Vuoden 1987 Pan-Amerikan kisoissa hän voitti samassa lajissa kultaa.


title: Michele Mitchell

text: Mitchellin entinen puoliso on uimahypyissä itsekin kilpaillut José Luis Rocha.


title: Seututie 621

text: Seututie 621 on Keuruun keskustasta Liesjärven kautta Ähtärin Myllymäelle vievä seututie. Tien pituus on 41,4 kilometriä. Tie on pääosin kapeaa ja mutkaista soratietä, mutta tien alkupää Keuruun keskustan ja loppupää Myllymäen lähellä on päällystetty. 1990-luvun lopulla Ähtärin keskustan ja Myllymäen välinen päällystetty osuus muutettiin osaksi valtatietä 18.


title: Linda Cooper

text: Linda Lee Cooper, lempinimeltään "Tiger" (s. 19. heinäkuuta 1944 Loma Linda, Kalifornia), on entinen yhdysvaltalainen uimahyppääjä. Hän kilpaili vuoden 1964 kesäolympialaisissa Tokiossa, mutta jäi mitaleitta sijoittuen kymmenen metrin kerroshypyissä neljänneksi. Vuoden 1963 Pan-Amerikan kisoissa hän kuitenkin voitti kultamitalin samassa lajissa.


title: Haiskiaismaiset

text: Haiskiaismaiset ("Staphylinoidea") on kovakuoriaisiin ("Coleoptera") kuuluva yläheimo.


title: Haiskiaismaiset

text: Yläheimoon kuuluu lukuisia heimoja, joiden joukkoon kuuluu ulkonäöllisesti varsin erilaisia kuoriaisia. Tämän vuoksi yläheimoa on melko vaikea rajoittaa helppojen ja kaikille yhteisten tuntomerkkien perusteella. Ryhmän kuoriaisten tuntosarvet ovat yleensä nuijamaiset, mutta myös täysin rihmamaisiakin tuntosarvia esiintyy eräissä ryhmän heimoissa. Myös elintavat vaihtelevat suuresti jopa yksittäisten heimojen sisällä.


title: Prescott (Ontario)

text: Prescott on lähes 4 300 asukkaan historiallinen kaupunki Ontarion provinssissa Kanadassa. Se sijaitsee Saint Lawrence -joen pohjoisrannalla, noin 18 kilometriä Brockvillen kaupungista itään.


title: Prescott (Ontario)

text: Englannin kuningas Yrjö III luovutti Prescottia ympäröivät maat 1787 majuri Edwar Jessupille, joka perusti sinne kylän 1810. Kylä nimettiin brittien kenraalikuvernöörinä vuosina 1797–1807 toimineen Robert Prescottin mukaan, ja sinne muutti Yhdysvalloista paenneita lojalisteja. Vuoden 1812 sodan aikana kylään rakennettiin Fort Wellingtonin linnake suojelemaan Kanadan rajaa ja Saint Lawrence -jokea amerikkalaisten ja ranskalaisten hyökkäyksiltä. Prescott sai kaupunkioikeudet 1834, ja sieltä rakennettiin rautatie Bytowniin eli nykyiseen Ottawaan 1854.


title: Prescott

text: Prescott voi tarkoittaa seuraavia:


title: Rainer Rupp

text: Rainer Rupp (s. 1945 Saarlouis, Saksa) oli huippuvakooja, joka työskenteli koodinimillä Mosel ja myöhemmin Topaz Itä-Saksan tiedustelupalvelu HVA:lle Naton päämajassa Brysselissä vuosina 1977–1989 ja julkaisi Itäblokille erittäin salaisia dokumentteja.


title: Rainer Rupp

text: Rupp syntyi Länsi-Saksassa ja sai väkevän, poliittisesti vasemmistolaisen kasvatuksen. Hänen opiskellessaan vuonna 1968 Mainzissa GDR pyysi häntä vakoojaksi ja hän suostui siihen ilman tuomitsemista. Hän jatkoi opintojaan Brysselissä Belgiassa ja sai vakoojakoulutuksen Itä-Berliinissä. NATO palkkasi hänet vuonna 1977. Hän nousi pikaisesti arvoasteikossa ja toimitti valokuvia noin 10 000 sivusta asiakirjoja, joissa oli muun muassa tarkat paikat, joihin suunniteltiin risteilyohjusten ja Pershing-ohjusten sijoittamista Länsi-Euroopassa, ja keskeiset MC 161 -dokumentit, jotka sisälsivät NATOn analyysin Varsovan liitosta ja sen aikeista sekä Naton strategian liitoa kohtaan. Dokumentit toimitettiin nopeasti KGB:lle. Hän valokuvasi dokumentit toimistossaan tai vei ne kotiinsa valokuvattavaksi viinikellarissaan.


title: Rainer Rupp

text: Hän tapasi kontaktihenkilöitään ympäri Eurooppaa ja vastaanotti toimintaohjeet numeroasemien kautta. Asemien radio-ohjelmat lähettivät kryptattuja viestejä numerosarjoina. Hänen brittiläinen vaimonsa tiesi miehensä kaksoiselämästä ja yritti saada tämän lopettamaan. Hän sanoi myöhemmin "tuohon aikaan tein uskoin tekeväni moraalisen velvollisuuteni".


title: Rainer Rupp

text: NATO ei tiennyt Topazin olemassaolosta, ennen kuin GDR:n upseeri Heinz Busch loikkasi vuonna 1990. Busch ei kuitenkaan tiennyt Topazin identiteettiä. Tämän seurauksena oli useita salaisen palvelun tapaamisia lukuisissa maissa, ja niiden tarkoitus oli selvittää Topazin identiteetti. Topaz osallistui itse osaan kokouksista. Rupp vangittiin lomallaan Saksassa vuonna 1993. CIA pääsi hänen jäljilleen, kun se sai käsiinsä GDR:n asiakirjoja viraston hajoamisen jälkeen.


title: Rainer Rupp

text: Rupp tunnusti ja sai 12 vuoden vankilatuomion vuonna 1994, mutta hänet vapautettiin heinäkuun alussa vuonna 2000. Rupp liittyi Demokraattinen sosialistipuolueeseen ja palveli väliaikaisesti turvallisuus- ja ulkopolitiikan neuvonantajana. Hän kuitenkin lopetti puolueessa vuonna 2003.


title: Rainer Rupp

text:
Rupp väittää, että hänen toimensa estivät ydinsodan syksyllä 1983. Yhdysvaltalaisten asiantuntijoiden mukaan väite ei ole perusteeton.
Brittiläisen Channel 4 -televisioaseman ohjelman "1983: The Brink of Apocalypse", joka lähetettiin Isossa-Britanniassa tammikuun 5. päivä vuonna 2008, Rupp sanoi, että hän oli Able Archer 83 -harjoituksen aikana välittänyt HVA-kontrollereilleen viestin, jonka mukaan NATO "ei" ollut valmistautumassa laukaisemaan yllätyshyökkäystä Neuvostoliittoa vastaan harjoituksen aikana. Hän teki tämän koodaamalla viestin laitteeseen, joka oli naamioitu laskukoneeksi ja joka sitten käänsi viestin lyhyiksi sähköisiksi purkauksi, jotka voitiin lähettää puhelinnumerona. Hän piti tätä elintärkeänä ennaltaehkäisynä, jotta Neuvostoliitto ei olisi iskenyt NATO-joukkoja vastaan. Samassa ohjelmassa Rupp sanoi, että hän oli ylpeä siitä vahingosta, jota hän teki vuosien saatossa NATOlle.


title: Itä-Saksan tiedustelupalvelu

text: Itä-Saksan tiedustelupalvelu (HVA) oli entisen Itä-Saksan ulkomaantiedustelupalvelu ja osa DDR:n valtion turvallisuusministeriötä (Stasi).


title: Salassa pidettävät tiedot

text: Salassa pidettävät tiedot ovat informaatiota, johon pääsevät käsiksi lain tai säännösten vuoksi vain henkilöt, joilla on erikseen perusteltu välttämätön tarve päästä perehtymään siihen. Muodollinen turvallisuusselvitys vaaditaan salassa pidettävän tiedon ja salassa pidettävään dataan käsiksi pääsyyn. Myös fyysinen materiaali, kuten koneet ja laitteet tai niiden osat, voivat olla salassa pidettäviä.


title: Salassa pidettävät tiedot

text:
Salassa pidettävän tiedon ja sen käsittelemiseen vaadittavan turvallisuusselvityksen pohjalla on pienimmän oikeuden periaate. Tarkoitus on, että tietoihin pääsevät käsiksi vain ne henkilöt, jotka sitä työssään välttämättä tarvitsevat. Tietoa ei ole luvallista luovuttaa tai näyttää henkilöille, joilla ei ole erikseen määriteltyä oikeutta päästä perehtymään kyseiseen tietoon. Eri salaustason tiedoille voidaan myös määritellä eri tasoisia suojaustoimenpiteitä, kuten määrittää sen säilyttämiseen, käsittelemiseen ja siirtämiseen tietyt turvallisuuskritteerit.
Arkaluontoisen tiedon yhtenäinen salassapitoluokittelu sai alkunsa Natoon kuuluvissa valtioissa toisen maailmansodan ja kylmän sodan seurauksena. Alkuperäisen luokitteluperiaatteen mukaan ne tiedot, jotka saattoivat vaarantaa ihmishenkiä luokiteltiin salaiseksi () ja useita ihmisiä vaarantavat tiedot huippusalaisiksi (). Tarkemmat määrittelyt muuttuvat ajan myötä ja vaihtelevat määrityksen tekevän valtion tai organisaation mukaan.


title: Salassa pidettävät tiedot

text: Suomalaisten viranomaisten salassa pidettäviksi luokitellut asiakirjat sijoitetaan neljään suojaustasoon. Suojaustason IV asiakirjan (ST IV) paljastumisesta tai väärinkäytöstä voi aiheutua haittaa, kun taas suojaustason I asiakirjan paljastuminen tai väärinkäyttö voi aiheuttaa merkittävää vahinkoa. Turvallisuuteen liittyvät asiakirjat merkitään lisäksi turvallisuusluokitusmerkinnällä seuraavasti:


title: Salassa pidettävät tiedot

text:
Suomalaisten turvallisuusluokitusten vastaavuudet Euroopan unionissa ja Natossa:
Suomessa viranomaisten kaikki tieto on julkista, ellei niitä lakiin perustuvin syin luokitella salassa pidettäväksi. Salassa pidettäväksi luokitellun tiedon ja materiaalin suojaamisen turvallisuuskriteerit kuvataan viranomaisten ja liike-elämän yhdessä luomassa "Kansallinen turvallisuusauditointikriteeristössä" KATAKRI, jossa määritellään vaatimuksia organisaation turvallisuusjohtamisesta, fyysisestä tilaturvallisuudesta, tietojen käsittelytavasta sekä suojautumisesta teknistä tiedustelua vastaan. Salassa pidettävän tiedon vuotamisesta henkilö voidaan tuomita mm. maanpetosrikoksesta.


title: Salassa pidettävät tiedot

text: Suomessa salassa pidettävän tiedon käsittelyyn liittyvät ainakin seuraavat lait ja asetukset:


title: Kelly McCormick

text: Kelly Anne McCormick (s. 13. helmikuuta 1960 Anaheim, Kalifornia) on entinen yhdysvaltalainen uimahyppääjä. Hän sai vuoden 1984 kesäolympialaisissa Los Angelesissa ponnahduslaudalla hopeaa ja vuonna 1988 Soulissa pronssia. Hän on Pat McCormickin tytär ja opiskeli Ohion valtionyliopistossa.


title: Kelly McCormick

text: Pan-Amerikan kisoissa McCormick ylsi kahteen kultamitaliin vuosina 1983 ja 1987. Vuonna 1990 hän jäi Hyvän tahdon kisoissa seitsemännelle sijalle. Vuonna 1991 hän muutti miehensä kanssa Seattleen aloittaakseen valmentamisen.


title: Lapin ylioppilasteatteri

text: Lapin ylioppilasteatteri on Rovaniemellä toimiva harrastajateatteri, joka perustettiin vuonna 1980. Teatteri on Ylioppilasteatteriliitto SYTY ry:n jäsen. Teatteri tuottaa vuosittain 3–5 näytelmää ja lisäksi muuta teatteritoimintaa. Lapin ylioppilasteatterissa toimii myös improvisaatioryhmä "Tyhjän päällä". Teatterilla on vuosittain noin 70 jäsentä ja se järjestää esitysten lisäksi myös teatterialan koulutusta. Teatterin riveistä on vuosien varrella noussut monia teatterialan ammattilaisia.


title: Lapin ylioppilasteatteri

text: Lapin ylioppilasteatterin näyttämö on toiminut nykyisissä tiloissaan kulttuuritalo "Wiljamissa" osoitteessa Urheilukatu 1 vuodesta 1992 alkaen. Teatterin toimisto on samoissa tiloissa.


title: Lapin ylioppilasteatteri

text: Lapin ylioppilasteatteri perustettiin Rovaniemellä marraskuussa 1980, vuosi Lapin korkeakoulun perustamisen jälkeen. Perustamisen liikkeellepanijana toimi ajatus Rovaniemestä ”ihan oikeana yliopistokaupunkina”, jossa toimi jo tuore korkeakoulu ja ylioppilaskunta, mutta teatteri puuttui. Ylioppilasteatterin perustaminen toi uuden harrastusmahdollisuuden rovaniemeläisille opiskelijoille, ja sillä oli myös merkittävä rooli kaupungin kuvassa opiskelijakaupunkina.


title: Lapin ylioppilasteatteri

text: Perustamisprosessissa ja teatterin alkutaipaleen innovaattorina sekä nuorten teatterilaisten merkittävänä tukijana oli korkeakoululla suullista viestintää opettanut Ahti Ahonen, joka on sittemmin toiminut muun muassa Oulun kaupunginteatterin johtajana. Lapin ylioppilasteatterin ensimmäiseksi puheenjohtajaksi valittiin oikeustieteen opiskelija Mirva Lohiniva.


title: Lapin ylioppilasteatteri

text: Alkuvuosina teatterissa toimi aktiivisesti 15–20 nuorta, joista suurin osa oli yliopistolaisia, mutta mukana oli teatteriorientoitunutta väkeä myös muista oppilaitoksista. Ylioppilasteatteri ei alun alkaenkaan säännöissään rajannut ketään toimintansa ulkopuolelle, vaan sääntöihin kirjattiin jäsenyyden edellytykseksi ainoastaan kiinnostus teatteriin.


title: Lapin ylioppilasteatteri

text: Ylioppilasteatterin toimintaa hankaloitti alkumetreiltä saakka pysyvien harjoitustilojen puute. Ensimmäiset näytelmänsä teatterilaiset valmistelivat Rovaniemen Varsitien nuorisotiloissa. Esityksiä järjestettiin muun muassa Ounaskosken koululla, Kansankorkeakoulun juhlasalissa sekä Lyseonpuiston lukion tiloissa.


title: Lapin ylioppilasteatteri

text: Pysyvien tilojen puute aiheutti lavasteiden ja esiintymisasujen siirtelemistä ja kuljettamista paikasta toiseen. Ylioppilasteatterin asunnottomuusongelma kuitenkin helpottui kevättalvella 1984, jolloin teatterilaiset saivat Rovaniemen kaupungilta harjoituspaikakseen vanhan maaliliikkeen varaston linja-autoaseman kellaritiloista. Tila oli kuitenkin vain pimeä, ikkunaton monttu, joka kelpasi lähinnä harjoitusten järjestämiseen ja edellistä paremmin tavaroiden säilytykseen. Esityksistä valtaosa järjestettiinkin Valistustalolla sekä kouluilla ympäri Rovaniemen kaupunkia ja maalaiskuntaa. Kaupungilta vuokratut harjoitustilatkin kävivät kuitenkin alati laajenevalle teatterijoukolle liian ahtaaksi.


title: Lapin ylioppilasteatteri

text: Vuonna 1986 ylioppilasteatteri sai tilat entisen Supermarketin yläkerrasta. Ilkka Laasonen oli pitänyt nuorisotoimen järjestämässä keskustelutilaisuudessa uhkauspuheen, jossa todettiin teatterin lakkauttavan toimintansa, mikäli asianmukaista tilaa ei kaupungilta järjestyisi. Samalta istumalta kaupunginhallituksen puheenjohtaja lupasi teatterille Supermarketin tilat.


title: Lapin ylioppilasteatteri

text: Tilaan tehtiin kevättalvella rakennus- ja maalaustöitä talkoilla, jolloin tilasta saatiin teatterilaisille toimiva aivan oma tila. Tilaan piti tehdä turvallisuusmääräysten mukaisesti oviaukkoja, väliseiniä ja uloskäyntejä ja ennen ensimmäistä ensi-iltaa teatterilaiset ahkeroivat vielä edellisen yön. Vinttihuoneistossa oli tilaa noin sadalle hengelle, joista katsojapaikkoja oli 60.


title: Lapin ylioppilasteatteri

text: Avajaisia vietettiin saman vuoden toukokuussa ja juhlaan yhdistettiin ylioppilasteatterin 5-vuotisjuhlallisuudet. Näytelmä "Pimeän poika" sai ensi-iltansa juhlassa, ja siitä tuli yleisömenestys. Supermarketin yläkerrassa teatteri toimi aina vuoteen 1992 saakka, jolloin kaupunki osoitti kulttuuri- ja taideryhmien yhteiseksi monikäyttötilaksi keskustan tuntumassa sijaitsevan Kansantalon, joka nimettiin Wiljamiksi.


title: Lapin ylioppilasteatteri

text: Wiljami sai uuden ilmeen tehdyssä remontissa, jonka teknisessä suunnittelussa olivat avustamassa vanhat teatterilaiset Ilkka Laasonen, Pentti Uimonen ja Heikki Ervast. Lapin ylioppilasteatterin harjoitus-, toimisto- ja näyttämötilat sijaitsevat edelleen rakennuksessa.


title: Lapin ylioppilasteatteri

text: Lapin ylioppilasteatterin improvisaatioryhmä "Tyhjän päällä" on perustettu vuonna 1998 ja ryhmän toiminta on jatkunut siitä asti koko ajan, vaikkakin ajoittain vähemmän aktiivisena. Ryhmä on saanut improvisaatiokoulutusta suomalaisilta improguruilta ja esiintynyt eri kokoonpanoilla Rovaniemellä ja ympäri Lappia. Tyhjän päällä on voittanut Suomen ylioppilasteattereiden väliset improkisat vuosina 2003, 2004, 2010, 2012 ja 2013.


Lapin ylioppilasteatteri


title: Suck My Kiss

text: Suck My Kiss on Red Hot Chili Peppersin kappale, joka julkaistiin singlenä albumilta Blood Sugar Sex Magik. Kappale julkaistiin singlenä vuonna 1992, jolloine se oli albumin kolmas single.


title: Suck My Kiss

text: Kappaleesta tehtiin myös musiikkivideo, jossa on otteita yhtyeen dokumenttielokuvasta Funky Monks, joka kertoo albumin Blood Sugar Sex Magik työstämistä ja nauhoittamista.


title: Suck My Kiss

text: Kappale ei saavuttanut yhtä suurta suosiota maailmanlaajuisesti, kuin albumin edelliset singlet (Under the Bridge ja Give It Away), mutta sijoittui silti kolmanneksi Uudessa-Seelannissa, Recording Industry Association of New Zealand-listalla.


title: Suck My Kiss

text: Kappale on myös Red Hot Chili Peppersin kokoelma-albumilla Greatest Hits, sekä kokoelma-albumin DVD-versiolla.


title: Suck My Kiss

text: Kappale kertoo miehestä, joka on rakastunut naiseen ja hän tekisi mitä tahansa naisen vuoksi. Lisäksi mies kertoo naisen olevan niin kaunis, että hän ei voi olla suutelematta naista. Yhtyeen laulaja Anthony Kiediksen mukaan kappaleessa olevat seksuaaliset vertaukset tarkoittavat mieluummin hyvää, kuin pahaa.


title: Loikkaus

text: Loikkaus tapahtuu, kun henkilö luopuu kuuliaisuudestaan tiettyä valtiota tai poliittista entiteettiä kohtaan vaihtaakseen sen uskollisuuteen toiselle. Termiä loikkari käytetään, usein halventavasti, henkilöstä, joka vaihtaa lojaalisuuden toiseen poliittiseen puolueeseen tai muuhun kilpailevaan tahoon. Siinä mielessä loikkaria usein pidetään petturina.


title: Loikkaus

text:
Fyysinen loikkaustapahtuma on tavallisesti asia, joka rikkoo valtion tai poliittisen entiteetin lakeja, josta loikkaava henkilö vetäytyy. Toisaalta, pelkkä kansalaisuus tai työskentely liittolaisen kanssa ei yleensä ole rikos.
Esimerkiksi 1950-luvulla Saksan demokraattisen tasavallan (DDR) asukkaita oli yhä enenevässä määrin kielletty matkustamasta Saksan liittotasavaltaan, jossa heitä kohdeltiin automaattisesti kansalaisina Eksklusiivisen mandaatin johdosta. Berliinin muurin pystyttäminen ja Saksojen välisen rajan vahvistaminen kommunistisen DDR:n johdosta vuonna 1961 piti vahvistaa politiikkaa. Kun ihmiset yrittivät ”vetäytyä” DDR:stä, maan rajavartijat ampuivat heitä. Useat sadat ihmiset tapettiin rajalla heidän Republikflucht-yrityksessään. Virallisia matkoja kyllä oli, mutta lupia lähteä väliaikaisesti tai pysyvästi myönnettiin harvoin. Toisaalta, ”epämiellyttävien” itäsaksalaisten kansalaisuus kumottiin, ja heidän piti jättää kotinsa lyhyellä varoitusajalla ja vastoin tahtoaan. Toisia, kuten laulaja Wolf Biermannia, kiellettiin palaamasta DDR:ään.


title: Loikkaus

text: Kylmän sodan aikana monia laittomasti Neuvostoliitosta tai itäblokista muuttaneita kutsuttiin loikkareiksi. Länsimaisetkin loikkasivat itäblokkiin, usein välttääkseen vakoilusyytteen. Tunnetumpi tapaus on brittiläinen vakooja Kim Philby, joka loikkasi Neuvostoliittoon välttääkseen paljastumasta KGB:n myyränä, sekä 22 liittoutuneiden sotavankia (yksi britti ja 21 yhdysvaltalaista) jotka kieltäytyivät – valiten Kiinaan jäämisen – kotiutumasta Korean sodan jälkeen.


title: Andreas Stjernen

text: Andreas Stjernen (s. 30. heinäkuuta 1988 Levanger) on norjalainen mäkihyppääjä. Hänen isänsä on entinen mäkihyppääjä Hroar Stjernen.


title: Andreas Stjernen

text: Ensimmäisen kerran Stjernen kilpaili mäkihypyn maailmancupissa kaudella 2008–2009 Lillehammerissa sijoittuen 19:nneksi. Ensimmäisen palkintosijansa hän saavutti Oberstdorfin lentomäessä helmikuussa 2013 oltuaan toinen. Ensimmäisen voittonsa hän otti Kulmin lentomäessä tammikuussa 2018. Lisäksi hän on ollut toinen Trondheimissa maaliskuussa 2017 ja Vikersundin lentomäessä maaliskuussa 2018 sekä kolmas Lillehammerin yhden kierroksen normaalimäen kilpailussa joulukuussa 2015, Vikersundin lentomäessä helmikuussa 2016 ja mäkiviikolla Innsbruckissa 2019. Maailmancupin kokonaiskilpailussa hän oli kahdeksas kaudella 2017–2018.


title: Andreas Stjernen

text: Val di Fiemmen MM-kilpailuissa 2013 hän oli normaalimäessä 13:s. Lahden MM-kilpailuissa 2017 hän sijoittui suurmäessä neljänneksi ja oli mukana voittamassa Norjalle joukkuemäen hopeaa. Lentomäen MM-kilpailuissa Oberstdorfissa 2018 hän voitti joukkuekultaa ja oli henkilökohtaisessa kilpailussa viides. Pyeongchangin olympialaisissa 2018 hän oli voittamassa Norjalle joukkuekilpailun kultaa ja oli suurmäen henkilökohtaisen kilpailn kahdeksas sekä normaalimäessä viidestoista.


title: Apertium

text: Apertium on sääntöihin perustuva konekäännösalusta. Se on vapaa ohjelmisto, joka on julkaistu GPL-lisenssin alla.


title: Apertium

text: Apertium sai alkunsa yhtenä konekäännösmoottoreista OpenTrad-projektiin, joka on Espanjan hallituksen rahoittama. Se oli alun perin suunniteltu kääntämään sukulaiskieliä, vaikka sitä on viime aikoina laajennettu käsittelemään enemmän poikkeavia kielipareja. Uusi Apertium-konekäännösjärjestelmä kehitetään tekemällä kielellisiä materiaaleja (sanakirjoja, sääntöjä) hyvin määritellyssä XML-tiedostomuodossa.


title: Apertium

text: Apertiumille kehitetyt kielimateriaalit tukevat tällä hetkellä asturian kieltä, baskia, bretonia, bulgariaa, katalaania, tanskaa, englantia, esperantoa, ranskaa, galegoa, islantia, makedoniaa, norjaa (bokmål ja nynorsk), oksitaania, portugalia, romaniaa, espanjaa, ruotsia ja kymriä. Koko lista on saatavilla alempana. Useat organisaatiot ovat myös osallistuneet Apertiumin kehitykseen, mukaan lukien Prompsit Language Engineering, Imaxin Software ja Eleka Ingeniaritza Linguistikoa.


title: Apertium

text: Apertium on pinnalliseen transfer-teknologiaan perustuva konekäännösohjelma, joka käyttää äärellisiä automaatteja leksikaalisissa käännöksissä, ja Markovin piilomalleja sanaluokkamerkinnöissä. Tiettyjen kieliparien kesken käytetään myös rajoitekielioppi-analyysiohjelmia, kuten esim. bretoni-ranskan kesken.


title: Apertium

text: Apertium-projekti on ollut osana Google Summer of Codea vuosina 2009 ja 2010. Vuonna 2010 se osallistui Google Code-in -tapahtumaan.


title: Apertium

text: Lista vakaista kielistä.


title: WOW64

text: WoW64 (Windows 32-bit On Windows 64-bit) on 64-bittisten Microsoft Windows -käyttöjärjestelmien osakokonaisuus, jonka avulla käyttöjärjestelmä pystyy suorittamaan 32-bittisiä sovelluksia. Käyttöjärjestelmät Windows 2000 Limited Edition, Windows XP Professional x64 Edition, IA-64 ja x64 versiot Windows Server 2003:sta, sekä 64-bittiset versiot Windows Vistasta, Windows Server 2008:sta, ja Windows 7 sisältävät osakokonaisuuden. Windows Server 2008 R2 Server Core ei sisällä tätä osakokonaisuutta, mutta sen voi asettaa vaihtoehtoisena komponenttina toimintaan. WoW64 tarkoituksena on huolehtia monista eroista 32-bittisen ja 64-bittisen välillä, silloin kun Windows sisältää erityisesti rakenteellisia muutoksia.


title: Aavikkoilmasto

text: Aavikkoilmasto ("aridi ilmasto") on aavikoilla vallitseva kuiva, mantereinen ilmasto. Sitä luonnehtivat muun muassa alhainen sademäärä, voimakkaat lämpötilan vaihtelut, vähäinen pilvisyys ja pieni ilman kosteus.


title: Aavikkoilmasto

text: Aridin ilmaston määrittelyperusteena on, että siinä haihdunta on suurempi kuin sadanta. Sen vastakohtana on humidi ilmasto, jossa sadanta on suurempi kuin haihdunta, ja vettä jää yli muodostamaan valumaa.


title: Aavikkoilmasto

text: Aavikkoilmasto on aridi ilmasto, joka ei ole napa-alueen kylmä arktisen aavikon ilmasto. Köppenin luokitus sille on "BWh", "BWk", "BWn". Kuumat trooppiset ja subtrooppiset aavikot ovat luokassa BWh. Näitä ovat muun muassa Sahara, Kalahari ja Australian aavikot. Lauhkean alueen "kylmiä" aavikoita "BWk" ovat muun muassa Taklamakan, Gobi ja Suuren altaan aavikko.


title: Aavikkoilmasto

text: Kuumassa aridissa ilmastossa valumaa ei yleensä lopulta muodostu, vaan joet kuivuvat aavikolle saavuttamatta merta kuten Okavangon suistossa Afrikassa tai laskevat umpijärviin jotka toimivat sisäisten valuma-alueiden keskuksina, joista vesi poistuu haihtumalla. Mereen kuuman aridin alueen joki voi laskea vain jos aridin alueen halki virtaava joki alkaa humidilta alueelta eikä kaikki vesi ehdi haihtua ennen merta tai joen ulottumista uudelleen humidille alueelle niin kuin on Nigerin ja Niilin tapauksessa Afrikassa.


title: Yövuorossa

text: Yövuorossa () on islantilainen televisiokomediasarja. Sarjasta on tehty kaksi lisäkautta "Päivävuorossa" (2008) () ja "Vankilavuorossa" (2009) () ja yksi pitkä elokuva "Bjarnfreðarson" (2009), joka päätti ohjelmasarjan. Sarjan televisioensi-ilta oli vuonna 2007 Stöð 2 -kanavalla. Samana vuonna se voitti Edda-palkinnon parhaana ja suosituimpana televisiosarjana. Suomessa sarjaa esittää YLE FST5. Yksi jakso kestää noin 25 minuuttia.


title: Yövuorossa

text: Sarja kertoo kahdesta huoltoasematyöntekijästä, Daníelista ja Ólafurista, sekä heidän kireästä ja tapoihinsa tottuneesta vuoropäälliköstään Georgista. Jaksot ovat humoristisia ja perustuvat suurelta osin tilannekomiikkaan.


title: Yövuorossa

text: Ohjelman alkumusiikkina kuullaan islantilaisen punk-yhtye Utangarðsmennin kappale "Kyrrlátt kvöld" ja lopussa "Jón pönkari".


title: The Wizard (Black Sabbathin kappale)

text: The Wizard on heavy metal -yhtye Black Sabbathin kappale vuodelta 1970. Kappaleessa on huomattavan paljon blues-vaikutteita, kuten koko "Black Sabbath" -albumillakin, jolle kappale sisältyy.


title: The Wizard (Black Sabbathin kappale)

text: Kappale alkaa huuliharpun soitolla, ja hiukan myöhemmin muu yhtye tulee kappaleeseen matkaan. Huuliharppu soi läpi kappaleen muutamaa kohtaa lukuun ottamatta ja sitä soittaa laulaja Ozzy Osbourne. "The Wizard" julkaistiin singlenä Ranskassa vuonna 1970 b-puolenaan yhtyeen edellisen singlen a-puoli "Evil Woman".


title: Tōkaidō

text: Tōkaidō (東海道, "itäinen meritie") oli kauppareitti Japanissa. Se seuraili Honshūn saaren itärannikkoa ja yhdisti Edon (eli nykyisen Tokion) ja keisarillisen pääkaupungin Kioton toisiinsa. Reitti oli 514 kilometriä pitkä ja päättyi Edon Nihonbashi-sillalle. Se oli tärkein Edon viidestä maantiestä. Tokugawa Ieyasu vihki sen käyttöön vuonna 1603. Reitin varrelle rakennettiin 53 pysähdyspaikkaa 8–12 kilometrin välein. Ne tarjosivat suojaa ja palveluita matkalaisille. Iyeasu edellytti kaikkien daimioidensa käyvän vähintään kerran vuodessa Edossa. Daimioiden saattueissa saattoi kulkea tuhansia miehiä. Niiden majoittaminen ja ruokkiminen kulutti tienvarren voimavaroja suuresti.


title: Tōkaidō

text: Reitti kulki useiden jokien yli. Niiden ylittämisen ei käytetty siltoja vaan kantajia.


title: Tōkaidō

text: Kuuluisa taiteilija Hiroshige ikuisti reitin puupiirrossarjaansa "Viisikymmentäkolme pysähdyspaikkaa Tōkaidōn maantien varrella (1833–1834)".


title: Severin Freund

text: Severin Freund (s. 11. toukokuuta 1988 Freyung) on saksalainen mäkihyppääjä, joka asuu nykyään Waldkirchenissä. Hän on voittanut olympiakultaa joukkuemäen kilpailussa sekä maailmanmestaruuden suurmäessä, lentomäessä ja sekajoukkuemäessä. Hän voitti maailmancupin kokonaiskilpailun kaudella 2014–2015


title: Severin Freund

text: Oslon MM-kilpailuissa 2011 Freund oli normaalimäessä seitsemäs, suurmäessä kahdestoista ja Saksan joukkueen mukana normaalimäen joukkuekilpailussa pronssilla ja suurmäen joukkuekilpailussa neljäs. Vikersundin lentomäen MM-kilpailuissa 2012 hän oli henkilökohtaisen kilpailun neljäs ja joukkuekilpailussa hopealla. Val di Fiemmen MM-kilpailuissa 2013 hän sijoittui normaalimäessä neljänneksi ja suurmäessä yhdeksänneksi. Joukkuemäestä hän voitti hopeaa ja sekajoukkuemäestä pronssia yhdessä Saksan joukkueen kanssa.


title: Severin Freund

text: Sotšin olympialaisissa 2014 Freund oli mukana Saksan kultaa voittaneessa joukkueessa ja oli suurmäessä neljäs. Harrachovissa hän voitti samana talvena kahden kierroksen mittaiseksi jääneissä lentomäen MM-kilpailuissa kultaa. Falunin MM-kilpailuissa 2015 hän voitti kultaa suurmäestä, sai normaalimäen kilpailusta hopeaa ja oli mukana sekajoukkuemäen kultajoukkueessa. Lentomäen MM-kilpailuissa Kulmissa 2016 hän sijoittui henkilökohtaisen kilpailun kuudenneksi ja oli mukana Saksan hopeajoukkueessa.


title: Severin Freund

text: Ensimmäisen kerran Freund kilpaili mäkihypyn maailmancupissa kaudella 2007–2008 Engelbergissa. Ensimmäisen kerran hän pääsi maailmancupin pisteille kolmannessa maailmancupin kilpailussaan, oltuaan Oberstdorfissa 30:s. Kymmenen parhaan joukkoon hän sijoittui ensimmäisen kerran oltuaan kahdeksas Engelbergin kilpailussa kaudella 2010–2011. Ensimmäisen maailmancupin palkintosijansa, ja samalla voittonsa hän otti samalla kaudella Sapporon ensimmäisessä osakilpailussa, ja oli toinen seuraavana päivänä. Seuraavana viikonloppuna hän oli kolmas Zakopanen ensimmäisessä kilpailussa. Toisen maailmancupin voittonsa Freund otti Willingenin kisassa. Maailmancupin kokonaiskilpailussa hän oli seitsemäs.


title: Severin Freund

text: Kaudella 2011–2012 Freund oli toinen Lillehammerin suurmäen kilpailussa, Val di Fiemmen ensimmäisessä kilpailussa sekä Oslon kilpailussa ja kolmas Harrachovin toisessa kilpailussa. Maailmancupin kokonaispisteissä hän sijoittui kahdeksanneksi. Kaudella 2012–2013 hän voitti Lillehammerin normaalimäen kilpailun sekä Kuusamon ja Falunin kilpailut. Sotšin normaalimäen kilpailussa hän tuli toiseksi ja Oberstdorfissa, Lahdessa sekä Kuopiossa kolmanneksi. Maailmancupin kokonaiskilpailussa hän oli neljäs.


title: Severin Freund

text: Kaudella 2013–2014 Freund voitti Lillehammerin suurmäen kilpailun ja oli toinen Willingenin molemmissa kilpailuissa. Olympialaisten jälkeen hän voitti Falunissa ja Lahden ensimmäisen osakilpailun ja sijoittui jälkimmäisessä kilpailussa toiseksi. Kuopion osakilpailussa hän oli toinen ja voitti Oslossa. Planicassa hän voitti ensimmäisen osakilpailun ja oli jälkimmäisessä toinen. Cupin loppupisteissä hän oli kolmas.


title: Severin Freund

text: Kaudella 2014–2015 Freund voitti Nižni Tagilin jälkimmäisen osakilpailun, Kulmin ensimmäisen kilpailun, Willingenin jälkimmäisen kilpailun, Titisee-Neustadtin ensimmäisen kilpailun, Vikersundin jälkimmäisen osakilpailun, Kuopion ja Trondheimin kilpailut sekä Oslon molemmat kilpailut, oli toinen Lahdessa ja kolmas Kuusamon jälkimmäisessä kilpailussa, Nižni Tagilin ensimmäisessä kilpailussa, Wisłan ja Zakopanen osakilpailuissa sekä Willingenin ensimmäisessä kilpailussa. Maailmancupin kokonaiskilpailun hän voitti ennen tasapisteisiin päätynyttä Peter Prevcia osakilpailuvoittojen lukumäärän turvin.


title: Severin Freund

text: Kaudella 2015–2016 Freund oli Klingenthalin avausosakilpailussa kolmas ja voitti Lillehammerin normaalimäen ensimmäisen kilpailun sekä Nižni Tagilin ensimmäisen kilpailun. Mäkiviikolla hän voitti Oberstdorfin kilpailun ja oli kolmas Garmisch-Partenkirchenissä sekä toinen Innsbruckissa ja Bischofshofenissa. Mäkiviikon lopputuloksissa hän oli toinen. Mäkiviikon jälkeen hän oli kolmas Willingenissä ja Lahdessa sekä kertaalleen toinen ja kolmas Almatyssa. Maailmancupin kokonaiskilpailussa hän oli toinen.


title: Severin Freund

text: Kaudella 2016–2017 Freund voitti Kuusamon jälkimmäisen osakilpailun ja oli avauskilpailussa toinen. Hän loukkasi polvensa harjoituksissa tammikuussa 2017 ja polvi jouduttiin leikkaamaan, joten hän ei voinut osallistua Lahden vuoden 2017 maailmanmestaruuskisoihin. Kuntoutuksen takia häneltä jäi myös koko kausi 2017–2018 väliin, ja paluun maailmancupiin hän teki vasta Kuusamossa marraskuussa 2018.


title: Ihmisen jälkeen

text:
Ihmisen jälkeen: Tulevaisuuden eläinkunta (engl. "After Man: A Zoology of the Future") on Dougal Dixonin vuonna 1981 julkaistu teos. Sen on suomentanut Ilona Sevelius.
Esipuheen on kirjoittanut Desmond Morris. Teoksessa esitetään teoriaa, millainen maailmasta tulee ajan myötä.


title: Ihmisen jälkeen

text: Kirjassa Dixon olettaa, että Eurooppa ja Afrikka lähenevät lopulta toisiaan ja Välimeri katoaa. Myös Aasia ja Pohjois-Amerikka törmäävät toisiinsa. Kirjassa Etelä-Amerikka irtaantuu Väli-Amerikasta. Australian ja Etelä-Aasian törmäyksessä syntyy aivan uusi vuorijono. Myös uusia saaria syntyy, kun osa Itä-Afrikkaa irtoaa ja muodostaa uuden Lemurian saaren, sekä tulivuoren purkauksissa syntyy uusia saaria kuten Bacaus ja Batavia.


title: Peter Prevc

text: Peter Prevc [ˈpéːtəɾ ˈpɾéːwt͡s] (s. 20. syyskuuta 1992 Kranj) on slovenialainen mäkihyppääjä, kaksinkertainen olympia- ja viisinkertainen MM-mitalisti, maailmancupin kokonaiskilpailun ja Keski-Euroopan mäkiviikon voittaja.


title: Peter Prevc

text: Prevc sijoittui Vancouverin olympialaisissa 2010 normaalimäen kisassa seitsemänneksi ja suurmäen kisassa kuudenneksitoista. Joukkuekisassa hän oli Slovenian joukkueessa, joka sijoittui kahdeksanneksi. Oslon MM-kilpailuissa 2011 Prevc sijoittui normaalimäessä 17:nneksi ja suurmäen joukkuekilpailussa Slovenian joukkueen mukana pronssille. Val di Fiemmen MM-kilpailuissa 2013 hän saavutti suurmäessä hopeaa 6,1 pistettä Kamil Stochille hävinneenä. Normaalimäessä hän sai pronssia. Sotšin olympialaisissa 2014 hän sai normaalimäessä hopeaa ja suurmäessä pronssia sekä oli joukkuemäessä viides. Harrachovin lentomäen MM-kilpailuissa samana vuonna hän sai henkilökohtaisessa kilpailussa pronssia. Falunin MM-kilpailuissa 2015 hän sijoittui suurmäessä neljänneksi ja normaalimäessä 13:nneksi.


title: Peter Prevc

text: Prevc voitti maailmanmestaruuden Kulmissa käydyissä lentomäen MM-kilpailuissa 2016. Hän paransi kolmen kierroksen mittaiseksi supistuneessa kilpailussa kahdesti mäkiennätystä ja kukisti hopeaa saaneen Norjan Kenneth Gangnesin 3,3 pisteellä. Lahden MM-kilpailuissa 2017 hän sijoittui suurmäessä yhdeksänneksi ja normaalimäessä 11:nneksi. Lentomäen MM-kilpailuissa Oberstdorfissa 2018 hän sai hopeaa joukkuekilpailussa ja oli kuudes henkilökohtaisessa kilpailussa. Pyeongchangin olympialaisissa 2018 hän sijoittui suurmäessä kymmenenneksi ja normaalimäessä 12:nneksi.


title: Peter Prevc

text: Ensimmäisen kerran Prevc kilpaili mäkihypyn maailmancupissa kaudella 2009–2010 Lillehammerissa, sijoittuen 22:nneksi. Kymmenen parhaan joukkoon hän sijoittui ensimmäisen kerran oltuaan neljäs Zakopanessa kaudella 2011–2012. Prevc loukkaantui Oberstdorfin lentomäen joukkuekilpailussa hypättyään 225,5 metriä. Prevc mursi alastulossa solisluunsa, eikä päässyt hyppäämään Vikersundiin lentomäen maailmanmestaruuskilpailuihin.


title: Peter Prevc

text: Ensimmäisen palkintosijansa Prevc sai oltuaan toinen Planican lentomäessä maaliskuussa 2013. Saman viikonlopun toisessa kilpailussa hän oli kolmas. Maailmancupkauden 2012–2013 kokonaispisteissä hän sijoittui seitsemänneksi. Mäkiviikolla 2013–2014 Prevc sijoittui kolmanneksi Oberstdorfissa ja toiseksi Bischofshofenissa sekä mäkiviikon kokonaistilanteen neljänneksi. Kulmissa tammikuussa 2014 Prevc oli ensimmäisessä lentomäen osakilpailussa toinen ja saavutti toisessa kilpailussa uransa ensimmäisen osakilpailuvoiton. Zakopanessa hän sijoittui toiseksi. Sapporossa hän voitti ensimmäisen osakilpailun ja sijoittui jälkimmäisessä toiseksi. Willingenissä hän oli kolmas ja Falunissa toinen. Planican päätösviikonloppuna hän oli ensimmäisen kilpailun kolmas ja voitti jälkimmäisen osakilpailun. Maailmancupin loppupisteissä hän oli toinen.


title: Peter Prevc

text: Joulukuussa 2014 Prevc oli toinen Lillehammerin jälkimmäisessä osakilpailussa ja mäkiviikolla kolmas sekä Oberstdorfissa että Garmisch-Partenkirchenissä. Mäkiviikon kokonaistuloksissa hän oli kolmas. Wisłan osakilpailussa hän oli toinen. Sapporossa hän voitti ensimmäisen osakilpailun ja oli jälkimmäisessä kolmas. Willingenissä hän oli kertaalleen toinen ja Titisee-Neustadtissa kolmas. Vikersundissa hän voitti ensimmäisen osakilpailun hyppäämällä toisella kierroksella maailmanennätyslukeman 250,0 metriä. Ennätystä hän piti hallussaan seuraavan päivän kilpailuun asti. Maaliskuussa 2015 hän oli toinen sekä Trondheimissa että Oslossa ja kolmas Oslon toisessa kilpailussa. Planicassa hän voitti ensimmäisen osakilpailun. Kauden päätösosakilpailussa hän oli toinen, ja maailmancupin kokonaiskilpailun lopputuloksissa toinen tasapistein cupin voittaneen Severin Freundin kanssa.


title: Peter Prevc

text: Marraskuussa 2015 Prevc oli Klingenthalin avausosakilpailussa sekä Lillehammerin jälkimmäisessä kilpailussa toinen. Nižni Tagilissa hän sijoittui ensimmäisen kilpailun toiseksi ja voitti jälkimmäisen. Hän voitti Engelbergin ensimmäisen kilpailun, jossa hänen pikkuveljensä Domen sijoittui toiseksi. Tämä oli ensimmäinen kerta, kun veljekset ottivat kaksoisvoiton mäkihypyn maailmancupissa. Peter voitti myös seuraavan päivän kilpailun samassa mäessä. Oberstdorfissa hän oli kolmas ja voitti Garmisch-Partenkirchenissä, Innsbruckissa sekä Bischofshofenissa ja samalla myös mäkiviikon kokonaiskilpailun. Mäkiviikon jälkeen hän voitti Willingenissä ja oli kolmas Zakopanessa. Hän voitti Slovenian kolmoisvoittoon päättyneen Sapporon ensimmäisen kilpailun. Lisäksi hän voitti Trondheimissa sekä kahdesti Vikersundissa. Voitettuaan Almatyssa molemmat kilpailut hän varmisti samalla maailmancupin kokonaiskilpailun voiton. Titisee-Neustadtissa hän sijoittui toiseksi. Hän voitti kahdesti ja sijoittui kerran toiseksi kauden päätösviikonvaihteessa Planicassa. Maailmancupin kokonaisvoiton lisäksi hän voitti lentomäen maailmancupin kolmantena vuonna peräkkäin.


title: Peter Prevc

text: Marraskuussa 2016 Prevc oli Kuusamon kauden avauskilpailussa kolmas. Helmikuussa 2017 hän jakoi Sapporon ensimmäisen kilpailun voiton Maciej Kotin kanssa. Maailmancupin kokonaiskilpailussa hän oli yhdeksäs. Kaudella 2017–2018 hän sijoittui kolmanneksi Zakopanessa.


title: Peter Prevc

text: Domen Prevcin lisäksi myös Peterin toinen pikkuveli Cene sekä sisaret Nika ja Ema kilpailevat mäkihypyssä.


title: Tiskari

text: Tiskari on Naantalissa, entisen Rymättylän kunnan alueella, Otavan saarella sijaitseva pieni 4,7 hehtaarin kokoinen järvi. Järvi on noin metrin syvyinen ja sen rannat ovat soistuneet. Järveä ympäröivä alue on metsäistä ja kallioista, mutta sen etelä- ja länsipuolella työntyy muutama peltokaistale rannan tuntumaan. Lähin tie ja rakennus sijaitsevat noin 150 metriä koilliseen järven rannasta. Tiskari laskee vetensä ojaa pitkin sen koillispuolella muutaman sadan metrin päässä sijaitsevaan 13,2 hehtaarin Kuralanjärveen. Kuralanjärvestä vesi laskee Riiastenjärven kautta mereen. Lounais-Suomen ympäristökeskuksen ruovikkokartoituksessa Tiskarin lounaisrannalle on merkitty pieni alue ruovikkoa.


title: Tiskari

text:
Tiskarin ja Kuralanjärven välisen alueen läheisyydessä Prustivuorella, noin 150 metrin päässä Tiskarista, sijaitsee pronssikaudelle ajoitettu kiviröykkiö, jonka laajuus on 8,5×7,8 metriä.
Pääasiassa 1700-luvun lopulta ja 1800-luvun alusta peräisin olevien isojakokarttojen pohjalta tehdyssä maisemahistoriakartassa Tiskarin rannat olivat pääasiassa niittyjä. Tiskarin ja Kuralanjärven välissä sijaitseva Peräniityn kiinteistö, joka on myös Tiskaria lähinna oleva rakennus, on seudullisesti rakennushistoriallisesti, historiallisesti ja ympäristöllisesti arvokas kiinteistö. Sen torppa on perustettu vuonna 1886 ja päärakennus on 1800-luvun lopulta.


title: Saint-Louis (järvi)

text: Saint-Louis on Saint Lawrence -jokeen kuuluva matala järvi Montréalin esikaupunkialueella Québecissä. Se on 23 kilometriä pitkä ja 6,5 kilometriä leveä ja keskimäärin 3 metriä syvä. Järveen laskee kaksi suurta vesistöä: etelästä Suurten järvien vihertävät vedet ja pohjoisesta Ottawajoen ruskeat vedet. Vedenpinnan korkeus ja virtaus vaihtelevat järvessä suhteellisen vähän, sillä sen yläjuoksulla sijaitsee useita vesivoimalaitoksia. Ottawajoen tulviessa vedenpinta voi kuitenkin kohota keskimäärin 80 senttimetriä.


title: Saint-Louis (järvi)

text: Suurkaupungin läheisyys näkyy selvästi Saint-Louis’n ympäristössä: Montréalin esikaupunkialue ulottuu järven pohjoisrannalle ja sen lounaisreunalla sijaitsevalla Beauharnois’n teollisuusalueella on metalli- ja kemiantehtaita. Tehtaiden päästöt vesistöön ovat huomattavia, ja niiden läheisyydessä järvenpohjasta on löytynyt suuria pitoisuuksia PAH-yhdisteitä ja elohopeaa. Tästä huolimatta järvessä tavataan lähes 80 kalalajia, ja se on tärkeä levähdysalue monille vesilinnuille.


title: FC Tokyo

text: Tokyo Football Club (), entiseltä nimeltään Tokyo Gas Football Club, on jalkapalloseura Tokion kaupungista Japanista. Seura pelaa Japanin korkeimmalla sarjatasolla J. Leaguessa, jonka seura on voittanut kerran 1998 (tosin nimellä Tokyo Gas Football Club). J. League Cupin seura on voittanut kahdesti, 2004 ja 2009.


title: FC Tokyo

text: Tokyo Gas Football Club perustettiin vuonna 1935 ja seura pelasi tuolloin Japanin kaupungin omassa sarjassa. Vuonna 1986 seura siirtyi pelaamaan Kantōn alueen sarjassa. Kansalliseen sarjaan joukkue siirtyi 1991 ja nousi heti seuraavana vuonna pääsarjaan. Vuonna 1998 seura voitti historiansa ainoan pääsarjatason mestaruuden. Kun vuonna 1999 Japan Football Leaguen joukkueita siirrettiin J. Leagueen, oli juuri uudelleennimetty seura FC Tokyo yksi näistä, tosin J. Leaguen toiseen divisioonaan. Seura nousi heti avauskaudellaan pääsarjaan, jossa on pelannut siitä lähtien.


title: Kuralanjärvi

text: Kuralanjärvi on Naantalissa, entisen Rymättylän kunnan alueella, Otavan saarella sijaitseva pieni ja matala järvi. Sen pinta-ala on 13,2 hehtaaria, suurin syvyys 3,2 metriä ja valuma-alue 109 hehtaaria. Järvi on pahasti rehevöitynyt ja se kärsii happikadoista, sekä säännöllisesti esiintyvistä voimakkaista sinileväkukinnoista.


title: Kuralanjärvi

text: Järveen saapuu vuodessa vettä noin 283 400 m³ ja koko järven vesimassan viipymä on yksi vuosi. Järven tilavuudeksi on arvioitu pinta-alan ja keskisyvyyden mukaan 300 000 m³. Muutaman sadan metrin päässä Kuralanjärven lounaispuolella sijaitseva 4,7 hehtaarin Tiskarin järvi laskee vetensä ojaa pitkin Kuralanjärveen. Kuralanjärvi laskee 44,7 hehtaarin kokoiseen Riiastenjärven ja sieltä edelleen mereen.


title: Kuralanjärvi

text: Kuralanjärvi on pahasti rehevöitynyt ja kärsii happikadoista, sekä säännöllisesti esiintyvistä voimakkaista sinileväkukinnoista. Järvellä on Lounais-Suomen pahin sinilevätilanne ja koko Suomen mittakaavassakin se on yksi pahimmista. Järven sinilevien valtalaji on "Anabaena", joka voi myös tuottaa myrkyllisiä kantoja. Muita vallitsevia lajeja ovat "Microcystis" ja harvoin myrkyllinen "Aphanizomenon". Itse asiassa järven kasviplankton koostuu lähes kokonaan sinilevistä. Kuralanjärvi on sisäkuormitteinen järvi, ja sen pohjasta tulee runsaasti ravinteita. Kuralanjärvi on ollut kymmeniä vuosia muun muassa ympäröivän varhaisperunan viljelyn ja sikalan takia voimakkaan ravinnekuormituksen alaisena. Järven vesi oli vielä 1960-luvulla juomakelpoista, mutta 1970-luvulla tapahtui ensimmäinen isompi kalakuolema ja 1980-luvulla alkoivat sinileväkukinnat.


title: Kuralanjärvi

text: Lounais-Suomen ympäristökeskuksen ruovikkokartoituksessa Kuralanjärven eteläpäätyyn on merkitty laaja ruovikkoalue. Lisäksi ruovikkoa on laikuittain pohjois- ja luoteisosissa. Järven keskellä on pieni muutamien neliömetrien kokoinen saari.


title: Kuralanjärvi

text: Kuralanjärven ja Tiskarin välisen alueen läheisyydessä Prustivuorella, noin 200 metrin päässä Kuralanjärvestä, sijaitsee pronssikaudelle ajoitettu kiviröykkiö, jonka laajuus on 8,5×7,8 metriä. Lisäksi noin 200 metriä Kuralanjärvestä kaakkoon sijaitsee kolme ajoittamatonta kiviröykkiötä.


title: Kuralanjärvi

text: Pääasiassa 1700-luvun lopulta ja 1800-luvun alusta peräisin olevien isojakokarttojen pohjalta tehdyssä maisemahistoriakartassa Kuralanjärven pohjois- ja eteläranta olivat niittyjä. Peltoa oli vain pohjoisrannan ympäristössä, sekä etelärannan läheidyydessä. Haat olivat järven itä- ja länsipuolella. Kuralanjärven ja Tiskarin välissä sijaitseva Peräniityn kiinteistö on seudullisesti rakennushistoriallisesti, historiallisesti ja ympäristöllisesti arvokas kiinteistö. Sen torppa on perustettu vuonna 1886 ja päärakennus on 1800-luvun lopulta. Kuralanjärven läheisyydessä, etenkin sen pohjoisrannan tuntumassa on useita paikallisesti arvokkaita kiinteistöjä, joista osa niiden rakkennuksista on jopa 1700-luvulta peräisin.


title: Kuralanjärvi

text: Nykyisin Kuralanjärven rannalla on muutamia taloja ja sen pohjois- ja länsirantaa reunustaa Kaastlantie. Pellot työntyvät rannan läheisyyteen, mutta etelä- ja kaakkoisranta on metsäistä kalliomaata.


title: Kuralanjärvi

text: Kuralanjärveltä on kattava limnologinen tausta-ainesto ja se on ollut Lounais-Suomen ympäristökeskuksen seurannassa noin 35 vuotta. Järvi ei kuitenkaan kuulunut Lounais-Suomen ympäristökeskuksen levähaittaseurannan vakiopaikkoihin, mutta on ollut jo vuosia mukana erilaisissa projekteissa.


title: Kuralanjärvi

text: Kuralanjärvi oli vuonna 1995 tutkimusseurannassa ja vuoden 1996 maaliskuussa havaittiin koko kalakannan kuolleen happikatoon. Keväällä kalojen pääsy järveen ojia pitkin estettiin ja järvi pysyikin lähes kalattomana kesän 1996. Sen seurauksena järven veden laatu ravinteisuuteen nähden parani merkittävästi. Se säilyi hyvänä vielä vuoden 1997 aikana, vaikka järveen oli vaeltanut paljon suurikokoisia ruutanoita. Ensin tehokkaasti kasviplanktonia ja levämassaa syövät isot vesikirput valtasivat järven, minkä jälkeen kalasto palasi nopeasti takaisin, mukanaan aikaisempaa enemmän ahvenia, jotka pitävät särkikalaston paremmin kurissa. Tuolloin Kuralanjärvi oli mukana kolmivuotisessa järvitutkimushankkeessa, jossa haettiin tutkittua tietoa ravintoketjukunnostuksen tehokkuudesta. Hanketta rahoitti Suomen Akatemian.


title: Kuralanjärvi

text: Turun ammattikorkeakoulun ja Insinööritoimisto Saloy Oy:n yhteishankkeessa vuosina 2006 ja 2007 selvitettiin voidaanko sinilevän kulkeutumista rajoittaa suodatinkankaisilla rakenteilla ja voidaanko pieniä vesialueita tyhjentää sinilevästä. Kuralanjärvellä kokeiltiin tuolloin sinilevän nuottausta, mutta se ei tuottanut pysyvää tulosta. Vuosina 2008 ja 2009 Saloy jatkoi sinilevätutkimuksia järvellä. Vuonna 2009 järvelle rakennettiin kaksi puomeilla ja peitteilla rajattua allasta. Altaisiin ei päässyt pohjasta ravinteita ja niiden sinilevä lukuarvo oli seitsemän, kun muualla järvessä se oli 70. Mittauksia tehtiin automaattisilla sinilevämittareilla. Tällä hetkellä Kuralanjärvi kuuluu Turun yliopiston Biologian laitoksen tutkimusprojektiin; vesistöjen ravintoverkkotutkimus ja rehevöityneiden järvien kunnostus.


title: Kuralanjärvi

text: Järven kokonaisfosfori on vaihdellut 2000-luvulla 100–500 µg/l. Pohjanläheisessä vesikerroksessa liukoinen happi on ollut 2000-luvulla 0–11 mg/l. 2000-luvulla otetussa näytteessä a-klorofylli pitoisuus on ollut alimmillaan 0 µg/l ja parhaimmillaan vuonna 2008 yli 550 µg/l. Maankäyttömuotojen perusteella tehty karkea kuormitusselvitys osoittaa että yli puolet järven valuma-alueesta on metsää, ja noin neljännes peltoa. Maankäyttömuotojen perusteella fosfori- ja typpikuormituksesta valtaosa tulee pelloilta.


title: Imatra Big Band

text: Imatra Big Band on imatralainen big band -orkesteri. Orkesteri on ollut koossa vuodesta 1973 ja vieläkin mukana on alkuperäiseen kokoonpanoon kuuluneita muusikoita. Orkesteri toimi aluksi Imatran Muusikot ry:n alaisuudessa, mutta vuodesta 1983 lähtien orkesteria on ylläpitänyt oma yhdistys, Imatra Big Band ry.


title: Imatra Big Band

text: Orkesterin kapellimestareina ovat toimineet Hannu Sopanen 1973-2004 ja Antti Rissanen 2004-edelleen.


title: Imatra Big Band

text: Imatran big band -soittokursseja pidettiin vuodesta 1975 alkaen joka kesä Imatra-viikolla, ja ne huipentuivat viikon lopussa tapahtuneeseen big band -konserttiin. Näistä kursseista ja konserteista kehittyi Imatran ensimmäinen big band -festivaali 1983. Alkuperäisen idean esitti Aarno Raninen 1976. Imatra Big Band Festival ry perustettiin 1989. Kesäkurssin järjestävät nykyisin yhteistyössä IBBF ry ja Suomen Big Band -yhdistys. Imatra Big Band -festivaali järjestettiin viimeisen kerran vuonna 2014. Kesäkurssi jatkuu edelleen.


title: Tokyo Verdy

text: Tokyo Verdy 1969 () on jalkapalloseura Tokion kaupungista, Japanista. Seura pelaa maansa toiseksi korkeimmalla sarjatasolla, J. Leaguen 2. divisioonassa. Maansa pääsarjan seura on voittanut seitsemästi (1983, 1984, 1986-87, 1990-91, 1991-92, 1993 ja 1994), liigacupin kuudesti ja Emperor's Cupin viidesti.


title: Tokyo Verdy

text: Matsutaro Shoriki perusti Yomiuri FC:n, Tokyo Verdyn edeltäjän, vuonna 1969 Kawasakin kaupungissa. Tuolloin Japanissa ei ollut ammattilaisjalkapalloliigaa. 1972 Yomiuri FC liittyi Japanese Soccer Leaguen toiseen divisioonaan ja 1977 seura nousi pääsarjaan. 80-luvulla alkoi seuran menestys, sillä se voitti mestaruuden 1983, 1984, 1987, 1991, 1992 sekä uuden J. Leaguen mestaruudet 1993 ja 1994. Tokyo Verdy muutti Kawasakista Tokioon 2001. Seura on kuitenkin pelannut viidestä viimeisimmästä kaudestaan neljä toiseksi korkeimmalla sarjatasolla, viimeksi pääsarjassa Tokyo Verdy oli 2008.


title: Tokyo Verdy

text: Tilanne 1. joulukuuta 2010


title: Ajinomoto-stadion

text: Ajinomoto-stadion () tai Tokyo Stadium () on monikäyttöinen stadion Chōfun kaupungissa Tokion prefektuurissa. Stadionin kapasiteetti on 50 000 ja se on nimetty Ajinomoto-yhtiön mukaan.


title: Kate Walbert

text: Anne Katherine (Kate) Walbert (s. 1961 New York, Yhdysvallat) on yhdysvaltalainen kirjailija. Hän asuu New Yorkissa.


title: Kate Walbert

text:
Walbert suoritti MA-tutkinnon englannin kielessä New Yorkin yliopistossa ja opettaa luovaa kirjoittamista Yalen yliopistossa. Hän asui lapsena eri puolilla Yhdysvaltoja ja myös Japanissa, ja hän sanoo että joutuessaan olemaan aina ikään kuin ”uusi lapsi” uudelle paikkakunnalle tullessaan hän on oppinut tarkkailemaan.
"The Gardens of Kyoto" edustaa tyylillisesti suullisen kerronnan perinnettä. Walbert uskoo tämän perustuvan lapsuudenkokemuksiin perheen muuttaessa aina uudelle paikkakunnalle, tutustuessa uusiin ihmisiin, jolloin hän kuunteli äitinsä uusien ystävien, paikkakunnan naisten, kertomuksia elämästään, naisten joista hänen mielessään muodostui ikään kuin yksi nainen. Hänestä juuri se tarina on kiinnostava, sillä miehet ovat jo kertoneet tarinansa. "The Gardens of Kyoto" perustuu saman nimiseen palkittuun novelliin. Se on jännityskertomus ja rakkauskertomus, mutta tietoisesti hyvin säädyllinen 1900-luvun puolivälin elämän kuvaus.


title: North American A-5 Vigilante

text: North American A-5 Vigilante oli Yhdysvaltain laivaston raskas pommikone. A-etuliite () viittaa rynnäköintiin. Koneen alkuperäinen tyyppitunnus oli A-3J.


title: North American A-5 Vigilante

text: Konetyyppi suunniteltiin korvaamaan aiemman keskiraskaan strategisen pommikoneen, Douglas A-3 Skywarriorin. Vigilante oli Skywarrioriin nähden kaksinverroin nopeampi. Se käytti samanlaisia suihkumoottoreita, kuin McDonnell Douglas F-4 Phantom II. Vigilante kykeni 2,0 Machin huippunopeuteen, ja sen lakikorkeus oli 15 880 metriä. Vigilante oli Skywarriorin pois lukien, raskain laivaston käyttämä sotilaslentokone. Vigilanten tyhjäpaino on 17 240 kg ja enimmäispaino lentoonlähdössä (MTOW) 36 285 kg.


title: North American A-5 Vigilante

text: Vigilante ehti saapumaan etulinjan keskiraskaaksi strategiseksi pommikoneeksi Kuuban ohjuskriisiin mennessä vuonna 1962. Se kykeni kuljettamaan myös strategisia lämpöydinaseita (Mark 27, B28 ja B43). Yllättävästi juuri koneen pomminpudotusjärjestelmässä esiintyi vakavia toimintavaikeuksia.


title: North American A-5 Vigilante

text: 57 kappaletta A-5 -tyypin taistelukonetta muunnettiin RA-5C -tiedustelukoneiksi. 2 230 km/h huippunopeuden ja 20 400 m lakikorkeuden saavuttanut tyyppi osallistui Vietnamin sotaan.


title: North American A-5 Vigilante

text: Koneen siipiprofiilissa yhdistyivät sekä deltasiipi että nuolimuotoinen siipi. Joitain koneeseen liittyviä ominaisuuksia koetettiin hyödyntää uutta strategista B-1B Lancer -pommikonetta kehiteltäessä. Vigilante poistettiin palveluskäytöstä vuoteen 1980 mennessä.


title: Ryan Idol

text: Ryan Idol (s. 10. elokuuta 1966 Worcester, Massachusetts, Yhdysvallat) on yhdysvaltalainen näyttelijä, joka esiintyi 1990-luvun homopornoelokuvissa. Hänen oikea nimensä on Marc Anthony Donais. Hän oli helmikuussa 1989 "Playgirlin" "Man of the Month"; hänen mallinuransa käynnistyi, ja hän tutustui myös aikuisviihdeteollisuuteen, jossa hän toimi vuoteen 1996 saakka.


title: Ryan Idol

text: Idol loukkaantui vakavasti 20. maaliskuuta 1998 pudottuaan kolmannessa kerroksessa sijainneen asuntonsa ikkunasta New Yorkissa. Vuonna 1999 hän kuitenkin esiintyi näytelmässä "Making Porn". Hän esiintyi myös "Bill Tomina" Mark Dunnin kirjoittamassa homorakkaustarinassa "Scent of Rain". Idolin Broadway-debyytti tapahtui vuonna 2007 Roundabout Theatre Companyssa Terrence McNallyn näytelmässä "The Ritz".


title: Ryan Idol

text: Idol on todennut voivansa rakastaa kumman tahansa sukupuolen edustajaa. Hän on voittanut vuonna 1994 parhaan näyttelijän GayVN-palkinnon ja kuuluu GayVN Awardsin Hall of Fameen.


title: Vought F-8 Crusader

text: Chance Vought (myöhemmin LTV) F-8 (F8U) Crusader on yhdysvaltalaisvalmisteinen, laivaston käyttöön suunniteltu keskiraskas suihkuhävittäjä, joka kykeni myös rynnäkköpommituksiin.


title: Vought F-8 Crusader

text: Vought F-8 Crusaderin ensilento lennettiin vuonna 1955, ja se otettiin palveluskäyttöön vuonna 1957. Kone oli Kuuban ohjuskriisin aikana merkittävä valokuvaus- ja tiedustelukone, joka kykeni lentämään suhteellisen nopeasti matalalla. Konetyypin konstruktio on yksimoottorinen nuolisiipinen ylätaso. Crusader vedettiin pois hävittäjätoiminnan palveluskäytöstä Yhdysvalloissa vuonna 1976 ja tiedustelutoiminta-käytöstä 1987. Ranska poisti sen käytöstään vuonna 1999.


title: Vought F-8 Crusader

text: Astuessaan palvelukseen kone oli kohtalaisen nopea, maksiminopeudeltaan luokkaa 1,6–1,8 Machia yläkorkeuksissa. Konetyypin lakikorkeus oli 17 700 metriä eli 58 000 jalkaa. Varsin pian F-8 Crusaderin käyttöönoton jälkeen palveluskäyttöön otettiin raskas (laivasto)hävittäjä McDonnell Douglas F-4 Phantom II, jonka suorituskyky oli parempi sekä nopeudessa että hieman myös lakikorkeudessa. F-4 Phantom II:n asekuorma (max. 8 450 kg) oli noin neljä kertaa suurempi kuin Crusaderin.


title: Vought F-8 Crusader

text: F-8 Crusaderin perusaseistukseen kuului 4x20 mm lentokonetykkiä. Koneen ulkopuolisiin ripustuksiin voitiin kiinnittää asekuormaa 2 300 kg saakka, mm. rakettipodeja sekä pommeja ja ohjuksia, kuten esim. AIM-9 Sidewinder. Sidewinderit ripustettiin koneen runkoon. Koneella saavutettiin ilmavoittoja useista MiG-17 sekä harvoista MiG-21 -hävittäjäkoneista ja sitä käytettiin Vietnamin sodassa.


title: Vought F-8 Crusader

text: Ranskalaiset käyttivät omissa 42 tämän tyypin laivastohävittäjissään, "Foch":lla sekä "Clémenceau":lla omia ranskalaisvalmisteisia Matra R.530 ja R.550 Magic -ilmataisteluohjuksiaan. Ranskan meri-ilmavoimien ohella, oli Filippiinit tämän konetyypin käyttäjä. Filippiinien ilmavoimat lopetti konetyypin käytön vuonna 1991, Ranska vuonna 1999.


title: Vought F-8 Crusader

text: Vought F-8 Crusader saavutti joitain lentoennätyksiä, mm. tunnettu amerikkalainen NASA:n astronautti John Glenn lensi koneella nopeusennätyksen Yhdysvaltojen poikki. NASA käytti konetta tieteellisiin tutkimuksiinsa liittyen. Jatkokehitystyönä valmistui F-8 Crusader III, jonka huippunopeus oli n. 2,4 Machia. Crusader III ei tullut sarjavalmistukseen.


The Best of Creedence Clearwater Revival on yhdysvaltalaisen Creedence Clearwater Revival -yhtyeen toukokuussa 1998 julkaistu kokoelma-albumi.


title: Kauppamatkustajan kuolema (vuoden 1951 elokuva)

text: Kauppamatkustajan kuolema ("Death of a Salesman") on László Benedekin ohjaama yhdysvaltalainen elokuva vuodelta 1951. Se perustuu Arthur Millerin kirjoittamaan samannimiseen näytelmään. Elokuvan tärkeimmissä rooleissa esiintyvät pääosin samat näyttelijät kuin näytelmän Broadway-versiossakin. Kevin McCarthy oli esiintynyt näytelmän Lontoon versiossa. Merkittävin poikkeus oli Willy Lomanin rooli, jonka Broadwaylla oli näytellyt Lee J. Cobb. Cobbin väitettyjen vasemmistolaisyhteyksien takia elokuvaroolin sai Fredric March.


text: Elokuva oli Oscar-ehdokkaana viidessä eri kategoriassa, joista se ei saanut yhtään. Golden Globe -palkinnon saivat elokuvan ohjaaja László Benedek, näyttelijät Fredric March ja Kevin McCarthy sekä kuvaaja Franz Planer.


text: "The New York Timesin" kriitikot valitsivat "Kauppamatkustajan kuoleman" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Lambda (anonyymi funktio)

text: Lambda eli anonyymi funktio on tietojenkäsittelytieteessä funktio jota ei ole sidottu muuttujaan tai muuhun tunnistajaan. Toisia nimityksiä sille on funktioliteraali, lambda-abtraktio ja lambdalauseke.


title: Lambda (anonyymi funktio)

text: Lambda saa nimensä Alonzo Churchin Lambda-kalkyylistä, matemaattisen logiikan mallista jossa kaikki funktiot ovat anonyymejä.


title: Lambda (anonyymi funktio)

text: Haskell käyttää tiivistä syntaksia anononyymeille funktioille:


title: Lambda (anonyymi funktio)

text: Seuraavat funktiomäärittelyt vastaavat toisiaan täysin:


title: Lambda (anonyymi funktio)

text: Ruby 1.9-versioista eteenpäin lambdoja voi luoda kahdella tavalla.


title: Lambda (anonyymi funktio)

text: C++ tukee C++14-versiosta lähtien lambda-operaattoreita ilman konkreettisia tyyppejä codice_1-määrityksellä.


title: Raimo Henriksson

text: Raimo Henriksson (s. 9. maaliskuuta 1938 Helsinki) on suomalainen kapellimestari ja säveltäjä. Henriksson sai kultaisen Emma-palkinnon vuonna 2002.


title: Rauta(III)hydroksidi

text: Rauta(III)hydroksidi eli ferrihydroksidi (Fe(OH)) on epäorgaaninen raudan yhdiste, jonka kaava esitetään usein vesipitoisen rauta(III)oksidin muodossa (FeO·n HO). Tässä n on tyypillisimmin 1, 2 tai 3. Yhdistettä käytetään väriaineena ja adsorbenttina.


title: Rauta(III)hydroksidi

text: Huoneenlämpötilassa rauta(III)hydroksidi on punaruskeata kiinteää ainetta, joka kuumennettaessa muuttuu rauta(III)oksidiksi. Yhdiste ei liukene veteen eikä alkoholeihin. Rauta(III)hydroksidin happo-emäsluonne on vallitsevasti emäksinen, mutta sillä on myös amfoteerisia ominaisuuksia ja se liukenee väkeviin emäksisiin liuoksiin muodostaen feraatteja.


title: Rauta(III)hydroksidi

text: Rauta(III)hydroksidia voidaan valmistaa saostamalla sitä rauta(III)-ioneja sisältävästä liuoksesta ammoniakin tai alkalimetallihydroksidin esimerkiksi natriumhydroksidin avulla. Saostunut tuote on usein amorfista.


title: Rauta(III)hydroksidi

text: Rauta(III)hydroksidia saadaan myös hydrolysoimalla rauta(III)alkoksideja. Myös rauta(II)hydroksidi hapettuu herkäksi rauta(III)hydroksidiksi.


title: Rauta(III)hydroksidi

text: Rauta(III)hydroksidia käytetään adsorboivana aineena kaasujen puhdistuksessa, abrasiiveissa sekä keltaisissa ja punaisissa väriaineissa.


title: Pirhonen

text: Pirhonen on seuraavien henkilöiden sukunimi:


title: Stara

text: Stara (rakentamispalvelu) on Helsingin kaupungin liikelaitos, joka huolehtii kaupungin kaduista, puistoista, rakennuksista ja luonnonmukaisista alueista sekä hoitaa kaupungin teknisiä hankintoja ja logistiikkaa.


title: Stara

text: Stara aloitti toimintansa vuoden 2009 alussa nimellä Helsingin kaupungin rakentamispalvelu. Vuoden 2010 alusta nimi on ollut Stara. Nuoren viraston juuret ulottuivat kuitenkin vuonna 1878 perustettuun Helsingin rakennuskonttoriin. Stara perustettiin tuottamaan rakennusalan, ympäristönhoidon ja logistiikan palveluja ensisijaisesti Helsingin kaupungin tarpeisiin.


title: Stara

text: Stara oli tuottajavirasto, joka sai tilauksensa eri kaupungin virastoilta ja osin myös kaupungin ulkopuolisilta tahoilta. Suurimmat asiakkaat olivat rakennusvirasto ja kiinteistövirasto. Staran toimitusjohtaja on Timo Martiskainen ja sen toimintaa valvoo johtokunta (vuoteen 2017 asti teknisen palvelun lautakunta). Tämä lautakunta on luottamuselin, joka ohjaa ja valvoo muun muassa Staran toimintaa. Vuonna 2017 kaupungin oraganisaatiomuutoksessa Starasta luotiin liikelaitos. Sen suurin asiakas on jatkossa Helsingin kaupungin Kaupunkiympäristön toimiala.


title: Stara

text: Staran työntekijät huolehtivat pääkaupungista noin 1 400, kesäisin liki 2 000, ammattilaisen voimin. Vuonna 2015 viraston liikevaihto oli noin 220 miljoonaa euroa.


title: East India Company

text: East India Company on kotkalaisen Nitro Gamesin kehittämä videopeli. Pelin julkaisi 20. maaliskuuta 2009 Paradox Interactive. Pelin ikäraja on Suomessa 12+.


title: East India Company

text: Pelissä rakennetaan tunnettua kauppakomppaniaa strategian ja talouden hallinnan keinoin.


title: East India Company

text: Pelissä on reaaliaikaiset meritaistelut.


title: East India Company

text: Peli on saanut 7.7/10 pistettä IGN:n arvostelussa.


title: Olli Heikkilä

text: Olli Markus Heikkilä (s. 20. marraskuuta 1942 Kuusankoski) on suomalainen tuottaja, orkesterinjohtaja ja sovittaja. Hän on koulutukseltaan musiikinopettaja.


title: Olli Heikkilä

text: Heikkilä toimi levy-yhtiö Scandian sovittajana ja levytyskapellimestarina vuosina 1970–1980 ja tuotantopäällikkönä vuosina 1975–1980, sekä Musiikki-Fazerin palveluksessa samoissa tehtävissä vuosina 1980–1988. Vuodesta 1989 hän on toiminut omistamansa musiikkikustantamon Kokonuotti Oy:n toimitusjohtajana. Hän on sovittanut monien kevyen musiikin esittäjien kappaleita, esimerkiksi Katri Helenan esittämän ”Vasten auringon siltaa” ja Tapani Kansan esittämän ”Jos alkaa saan uudestaan”. Hän on kuulunut myös Suuren toivelaulukirjan toimituskuntaan.


title: Berman

text: Berman on muun muassa seuraavien henkilöiden sukunimi:


title: Bookwell

text:
Bookwell Oy on vuonna 1860 perustettu suomalainen kirjapaino, entinen WSOY:n kirjapaino, joka toimii Porvoossa ja Juvalla. Se markkinoi ja tuottaa kirjojen painopalveluita sekä kotimaahan että ulkomaille muun muassa Skandinaviaan ja Venäjälle. Vuonna 2010 Bookwell painoi yli 16 miljoonaa kirjaa, ja sen palveluksessa oli 270 työntekijää. Bookwellillä on digipaino Jyväskylässä, sitomo Porvoossa ja yksivärilinja Juvalla. Joulukuun 2009 alussa Bookwell yhdistyi myös vanhat perinteet omaavan Gummerus Kirjapainon kanssa.
Kariston kirjapainon Bookwell osti marraskuussa 2012 ja tiedotti joulukuussa kirjapainon lopettamisesta kevään 2013 jälkeen. Marraskuussa 2015 Spektri Production osti Bookwellin koko osakekannan, sisältäen Sanoman enemmistön sekä vähemmistöosuudet Gummerukselta ja Karistolta.


title: Bookwell

text: Bookwellin valmistamat kirjat voivat olla yksi- tai nelivärisiä, liimattuja tai ommeltuja, kova- tai pehmeäkantisia, suojapäällisillä tai ilman. Käytössä ovat sekä offsetpainotekniikka että digitaalinen painotekniikka. Kannet tehdään paperi-, kluutti-, muovi- ja nahkaylivedolla, puoliranskalaisena, tikkuselkäisenä, suora- tai pyöreäselkäisenä. Jälkikäsittelyvaihtoehtoina ovat lakkaus tai laminointi, ja kirjalle voidaan tehdä myös folioiti ja preeglaus.


title: Bookwell

text: Ensimmäinen painotyö vuonna 1860 oli kortti, jossa Gustaf Leopold Söderström kertoi poikansa Wernerin, pienen kirjanpainajan, syntyneen. Aluksi kirjapainon tuotannosta tärkeän osan muodostivat muun muassa Runebergin ja Topeliuksen kirjat. Painon perustamisen aikoihin painettiin kirjojen lisäksi myös Suomen kolmanneksi vanhinta sanomalehteä Borgåbladetia.


title: Commander: Conquest of the Americas

text: Commander: Conquest of the Americas on kotkalaisen Nitro Gamesin kehittämä videopeli. Sen on julkaissut vuonna Paradox Interactive.


title: Commander: Conquest of the Americas

text: Pelaaminen muistuttaa tekijöiden aiempaa peliä East India Company.


title: Commander: Conquest of the Americas

text: Pelissä on strateginen puoli kaupankäyntiin ja taloudenhallintaan liittyen sekä reaaliaikaiset meritaistelut.


title: Commander: Conquest of the Americas

text: Peli on saanut 6.5/10 pistettä GameSpotin arvostelussa.


title: Jani Nivala

text: Jani Nivala on suomalainen radiotoimittaja ja -juontaja. Hän juontaa tamperelaisen Radio 957:n aamulähetyksiä arkisin kello 7 - 11.


title: Jani Nivala

text: Nivala on aikaisemmin työskennellyt The Voicen Heräämön aamujuontajana sekä YleX:llä, Iskelmä-radiossa, Radio Helsingissä, Radio Suomipopilla ja Radio Aallolla. Hänet tunnetaan myös vuoden 2010 Movember-kampanjan yhtenä tunnollisimmista osallistujista. Nivala on työskennellyt radiotuottajana YleX:llä.


title: Republikflucht

text: Republikflucht ("pako tasavallasta") oli nimitys ilmiölle, jossa DDR:n kansalaiset loikkasivat länteen elääkseen Länsi-Saksassa tai missä tahansa muussa Varsovan liiton ulkopuolisessa länsimaassa. Termiä käytettiin erityisesti Itä-Saksasta Berliinin kautta 1948−1961 pakeneista ihmismassoista sekä myös Berliinin muurin yli tai ohi yrittäneistä.


title: Republikflucht

text: DDR:n rikoslain 213. pykälä säädettiin 12. tammikuuta 1968. Pykälässä kriminalisoitiin tasavallasta pakeneminen. Pykälää, oikealta nimeltään Ungesetzlicher Grenzübertritt ("suom. laiton rajanylitys"), kutsuttiin sekä Itä- että Länsi-Saksassa kansankielellä Republikflucht-pykäläksi. Lain mukaan Republikfluchtiin syyllistyvä voitiin tuomita jopa kahden vuoden vankeusrangaistukseen. Pykälää muutettiin sittemmin vuonna 1979 ja se kumottiin lailla vuonna 1990.


title: Republikflucht

text: Ilkka Remeksen vaihtoehtotodellisuuteen sijoittuvassa romaanissa "Pääkallokehrääjä" Suomen Demokraattisessa Tasavallassa säädettiin helmikuussa 1958 Laki tasavallastapaosta, jonka mukaan rankaistiin Tornionjoen yli Ruotsiin paenneita lähtijöitä ja heidän perheitään.


title: HMS Chanticleer (U05)

text: HMS Chanticleer (viirinumero U05) oli Britannian Kuninkaallisen laivaston parannellun Black Swan -luokan sluuppi, joka palveli toisessa maailmansodassa.


title: HMS Chanticleer (U05)

text: Alus tilattiin 9. tammikuuta 1941 William Denny and Brothersilta Dumbartonista osana vuoden 1940 täydennysohjelmaa. Sen köli laskettiin 13. kesäkuuta ja alus laskettiin vesille 24. syyskuuta seuraavana vuonna kumminaan Lady Denny. Alus valmistui 29. maaliskuuta 1943, jolloin sille oli asennettu Hedgehog sukellusveneentorjuntaheitin sekä tulenjohtotutka.


title: HMS Chanticleer (U05)

text: "HMS Chanticleer" valmistui 9. maaliskuuta 1943, jolloin se siirrettiin tilaajan vastaanottotesteihin. Alus siirtyi huhtikuussa koeajojen ja varustamisen päätyttyä koulutettavaksi Tobermoryyn. Se liittyi toukokuussa Greenockiin sijoitettuun 7. Saattajaryhmään suojaamaan Atlantin saattueita. Alus suojasi hinattavana olleen Maltalle siirrettävän kelluvantelakan Obanista Gibraltarille.


title: HMS Chanticleer (U05)

text: Alus suojasi 28. kesäkuuta saattuetta KMF18, josta se erkani 7. heinäkuuta aloittaen matkansa Bônen niemimaalle. Alus liittyi 9. heinäkuuta saattueeseen KMF19 suojaten sen matkan Sisilian sillanpäähän. Alus erkani saattueesta seuraavana päivänä sillanpäähän saavuttuaan liittyen itäiseen tukiosastoon.


title: HMS Chanticleer (U05)

text: Alus palasi elokuussa operaatiosta vapauduttuaan Atlantin saattueiden suojaksi. Se suojasi 1. syyskuuta saattuetta MKF22 Gibraltarilta kotimaahan ryhmänsä mukana. Alus määrättiin huollettavaksi telakalle Clydeen, mistä palattuaan se palasi saattajaryhmäänsä.


title: HMS Chanticleer (U05)

text: Alus lähti 2. marraskuuta Freetownista ryhmänsä mukana suojaten saattuetta SL139 Liverpooliin. Alus oli jäi saattueeseen 16. marraskuuta Gibraltarilta saapuneen saattueen MKS130 liityttyä osastoon. "HMS Chanticleeriin" osui 18. marraskuuta Axoreihin kuuluvasta San Miguelin saaresta itälounaaseen Saksan laivaston sukellusveneen U-515:n laukaisema akustisesti maaliinhakeutuva T5 GNAT torpedo (). Osuma tuhosi aluksen perän 28 miehistönjäsenen saadessa surmansa. Se jouduttiin hinaamaan uppoamisen estämiseksi Ponta Delgadoon Azoreille, missä alukselta poistettiin 22. marraskuuta sotamateriaali ja se poistettiin palveluksesta.


title: HMS Chanticleer (U05)

text: Pelastusalus "Salveda" hinasi joulukuussa aluksen hylyn Hortaan Azoreilla, jossa sitä käytettiin tukikohta-aluksena nimettynä "Hesperidekseksi". Alus nimettiin 31. joulukuuta uudelleen "HMS Lusitania II:ksi", vaikka se jatkoi palvelustaan tukikohta-aluksena Euroopan sotatoimien päättymiseen saakka. Alus poistettiin palveluksesta ja hylky myytiin 1946 romutettavaksi Lissabonissa.


title: Richard M. Bissell, Jr.

text: Richard M. Bissell, Jr. (18. syyskuuta 1910 – 7. helmikuuta 1994) oli yhdysvaltalainen CIA:n työntekijä, joka tunnetaan parhaiten roolistaan Sikojenlahden maihinnousussa. Bissell oli Sikojenlahden maihinnousun aikaan töissä CIA:ssa ja hän johti maihinnousuoperaatiota. Pian operaation mentyä pieleen Bissell jätti eroanomuksensa, joka hyväksyttiin 10 kuukautta maihinnousuyrityksen jälkeen. Presidentti John F. Kennedy oli ennen maihinnousuoperaatiota aikonut tehdä Bissellistä CIA:n seuraavan johtajan, mutta operaation epäonnistumisen vuoksi Bisselliä ei lopulta valittu virkaan.


title: Richard M. Bissell, Jr.

text: Sikojenlahden maihinnousun lisäksi Bissell osallistui CIA:ssa muun muassa U-2 ja SR-71 sotilaskoneiden sekä Corona-vakoilusatelliitin suunnitteluun.


title: James Jesus Angleton

text: James Jesus Angleton (9. joulukuuta 1917 – 11. toukokuuta 1987) oli pitkäaikainen CIA:n vastavakoilun johtaja. Hänen virallinen nimikkeensä oli vastavakoilun operatiivinen apulaisjohtaja (, ADDOCI).


title: Gordon

text: Gordon voi tarkoittaa seuraavia:


title: Tanezrouft

text:
Tanezrouft hyvin kuiva aavikkoalue Saharassa Etelä-Algerian, Nigerin ja Pohjois-Malin alueella Ahaggar-vuorista länteen. Tanezrouftin pinta-ala on noin 320 000 neliökilometriä.
Tämä aavikkoalue tunnetaan "Janon maana". Se on "reg", sorainen aavikko jollaiset ovat elämälle hyvin vihamielisiä paikkoja.
Tällä hyvin kuolleella, luoksepääsemättömällä, soraisella alueella ei ole vettä eikä laajalla alueella selviä maamerkkejä. Alueen muutamat asukkaat ovat tuaregeja.
Alueella on muun muassa matalia vuoria, kuivuneen joen kanjoniseinämiä ja hiekkadyynejä. Tanezrouft nousee kohti itäisiä Ahaggarvuoria.
Tanezrouftin sisällä on kaksi pientä hiekka-aavikkoa, Erg Mehedjibat ja Erg Tassegefit.
Alueella on erittäin voimakas tuulieroosio kun siellä on vähän kasveja.
Vettä on yli 100 m:n syvyydessä pinnan alla. Tanezrouftin halki kulkee moottoritie Gaosta Béchariin.


title: Kastsjukovitšy

text: Kastsjukovitšy () eli Kostjukovitši () on pienehkö kaupunki ja samanniminen piiri Valko-Venäjän Mahiljoun maakunnan itäosissa Venäjän rajalla. Vuoden 2009 lopun väestönlaskennan perusteella Kastsjukovitšyn kaupungissa asui 15 993 ja koko piirissä 26 410 ihmistä.


title: Kastsjukovitšy

text: Kastsjukovitšyn piiri rajoittuu idässä Mahiljoun alueen Krasnapollen, pohjoisessa Klimavitšyn ja idässä H’otsimskin hallintopiiriin. Etelässä piirin raja toimii valtakunnan rajana Valko-Venäjän ja Venäjän Brjanskin alueen välillä.


title: Kastsjukovitšy

text: Itäisen Valko-Venäjän rautateiden risteyskaupunki Oršasta johtaa junanrata Horki- Krytšau- Klimavitšy- Kastsjukovitšy - Venäjän Brjanskin alueen Unetšaan. Kastsjukovitšyn rautatieasema sijaitsee keskustan koillispuolella ja kantaa nimeä Kommunaru (). Maanteitse (kantatietä P122) maakunnan pääkaupunki Mahiljouhun on 145 kilometriä.


title: Kastsjukovitšy

text: Kastsjukovitšyn piirin ihmiset, maatalous ja elämä ovat kärsineet merkittävästi vuoden 1986 Tšernobylin ydinvoimalakatastrofin vaikutuksista. Onnettomuuden seurauksena 78 piirin 183 kylästä (joissa asui yhteensä yli 11 000 asukasta) ja noin 40% maatalousmaista saastui radioaktiivisten aineiden johdosta. 40 kylän asukkaat asutettiin toisaalle ja 300 km² viljelymaata poistettiin maatalouskäytöstä. Vuoden 1996 yhteenvetokartan mukaan kaukokulkeuman tuomat Cesium-137 -pitoisuudet olivat erityisen suuret Kastsjukovitšyn piirin länsiosissa ja olivat yhä paikoin 555–1 480 kBq/m (tiukan eli pysyvän radioaktiivisuusvalvonnan alue) tai ylikin (evakuoidut/ suljetut alueet). Piirin itäisimmissä osissa pitoisuudet olivat kuitenkin selvästi matalampia.


title: Bror Sjöberg

text: Bror Albert Sjöberg () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.


title: Bror Sjöberg

text: Sjöbergin vanhemmat olivat liikemies Bror Wilhelm Sjöberg ja Alexandra Matilda Alhstrand. Hänet vihittiin avioliittoon vuonna 1923 Rauha Sigrid Johanssonin kanssa. Hän kävi kuusi luokkaa Viipurin ruotsalaista klassillista lyseota.


title: Bror Sjöberg

text: Sjöberg työskenteli konttoristina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 31. syyskuuta 1915, josta hänet siirrettiin myöhemmin pataljoonan vartio-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Bror Sjöberg

text: Sjöberg saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan aluksi 15. jääkäripataljoonaan, josta hänet siirrettiin maaliskuussa joukkueenjohtajaksi 5. Jääkärirykmentin 14. jääkäripataljoonan 4. komppaniaan. Hänet määrättiin 23. huhtikuuta 1918 alkaen pataljoonan adjutantiksi. Hän osallistui sisällissodan taisteluihin Karjalankannaksella.


title: Bror Sjöberg

text: Sjöberg palveli sisällissodan jälkeen adjutanttina 5. Jääkärirykmentin 2. Jääkäripataljoonassa, josta hänet komennettiin 2. heinäkuuta 1918 alkaen Helsinkiin opettajaksi tiedonantoaliupseerikursseille. Jääkärirykmentistä hänet siirrettiin 18. elokuuta 1918 alkaen joukkueenjohtajaksi 2. Divisioonan tiedonantovälineosastoon ja 2. helmikuuta 1921 alkaen nuoremmaksi upseeriksi Kenttälennätinpataljoonaan. Sjöberg erosi armeijasta 20. kesäkuuta 1921 ja siirtyi Suojeluskuntajärjestön palvelukseen 15. marraskuuta 1921 alkaen. Hänet sijoitettiin suojeluskunnissa päälliköksi Turun suojeluskuntapiirin Paimion alueelle. Suojeluskunnista hän erosi 1. heinäkuuta 1922 ja työskenteli sen jälkeen kauppamatkustajana. Hänet on haudattu Helsinkiin.


title: Lutz Eigendorf

text: Lutz Eigendorf (16. heinäkuuta 1956 Brandenburg an der Havel – 7. maaliskuuta 1983 Braunschweig) oli saksalainen jalkapalloilija. Hän loikkasi länteen vuonna 1979. Hän kuoli liikenneonnettomuudessa, jonka on myöhempien tutkimusten perusteella epäilty olleen Stasin järjestämä salamurha.


title: Lutz Eigendorf

text: Eigendorf liittyi Dynamo Berlinin juniorijoukkueeseen 13-vuotiaana. Hän oli lahjakas keskikenttäpelaaja ja nousi seuran edustusjoukkueeseen 1974. Eigendorf nousi myös DDR:n maajoukkueeseen. Hänen ensimmäinen maaottelunsa oli elokuussa 1978 Bulgariaa vastaan pelattu ottelu, jossa Eigendorf teki kaksi maalia.


title: Lutz Eigendorf

text: Maaliskuussa 1979 Dynamo Berlin pelasi ystävyysottelun Kaiserslauternia vastaan Länsi-Saksassa. Dynamo hävisi ottelun ja paluumatkalla Eigendorf karkasi bussin pysähdyttyä Gießenissä. Eigendorfin loikkaus oli nolo DDR:lle, sillä Dynamo oli Stasin tukema seura ja Stasin johtaja Erich Mielke oli sen innokas kannattaja. Eigendorfin vaimo ja lapsi jäivät loikkauksen jälkeen DDR:ään.


title: Lutz Eigendorf

text: Kaiserslautern otti Eigendorfin riveihinsä ja tarjosi Dynamolle siirtokorvausta, josta se kuitenkin kieltäytyi. Fifa asetti hänet tapauksen johdosta vuoden pelikieltoon. Hän pelasi Kaiserslauternissa kolme kautta, minkä jälkeen hän siirtyi Eintracht Braunschweigiin kesällä 1982. Eigendorf ehti pelata loukkaantumisten vuoksi Braunschweigissa vain kahdeksan ottelua ennen kuolemaansa.


title: Lutz Eigendorf

text: Eigendorf joutui auto-onnettomuuteen Braunschweigin lähistöllä 5. maaliskuuta 1983. Hänen autonsa suistui tieltä ja osui tien vierellä olleeseen puuhun. Poliisi mittasi hänen verestään korkean alkoholipitoisuuden. Eigendorf kuoli sairaalassa kaksi päivää myöhemmin.


title: Lutz Eigendorf

text: Useat Eigendorfin ystävät epäilivät kuolemaa Stasin järjestämäksi salamurhaksi, mutta valtaosa saksalaisista uskoi onnettomuuteen. Saksan jälleenyhdistymisen jälkeen Heribert Schwan tutki Stasin arkistoja ja teki Eigendorfin kuolemasta kirjan ja dokumenttielokuvan. Hänen tutkimuksissaan selvisi että Mielke suuttui loikkauksesta eikä aikonut päästää Eigendorfia pälkähästä. Eigendorfin tekemisiä seurasi yli 50 agenttia, ja asiakirjojen mukaan hänet oli määrä murhata. Schwanin mukaan Eigendorf kidnapattiin ja hänelle juotettiin myrkytettyä alkoholia, minkä jälkeen hänet päästettiin lähtemään. Ajaessaan pakoon Eigendorfia häikäistiin kaarteessa ja myrkyn sekä alkoholin vaikutuksesta hän ajautui tieltä ulos. Schwanin paljastukset johtivat tutkimuksiin, jotka kuitenkin päättyivät tuloksettomina.


title: Lutz Eigendorf

text: Stasin agentiksi tunnustautunut Karl-Heinz Felgner, jonka Schwan oli nimennyt osalliseksi tapahtumiin, väitti helmikuussa 2010, että hänet oli määrätty murhaamaan Eigendorf, mutta auto-onnettomuus ehti tapahtua ennen kuin hän toteutti käskyn.


title: Tulkkaus

text: Tulkkaus on puhetilanteissa tapahtuvaa käännösviestintää, jonka tavoitteena on mahdollistaa kahden tai useamman eri kieliä ja kulttuureita edustavan henkilön välinen suullinen kommunikaatio. Tulkkaus ei siis ole kääntämisen synonyymi, vaan sillä on aivan omat erityispiirteensä.


title: Tulkkaus

text: Tulkkaustilanteen osapuolina on aina vähintään yksi tulkattava puhuja, yksi tulkki ja yksi kuulija. Kun tulkattava puhuu, tulkki kuuntelee tarkasti ja tarvittaessa tekee muistiinpanoja. Samalla tulkki työstää kuulemaansa mielessään ja miettii sopivia käännösratkaisuja. Lopuksi tulkki välittää kuulemansa viestin mahdollisimman täsmällisesti ja tarkoituksenmukaisesti kuulijalle tämän omalla kielellä. Tästä tulkkausprosessin lopputuotteesta käytetään nimeä tulke.


title: Tulkkaus

text: Toisin kuin useimmat muut kääntämisen muodot, tulkkaus on erittäin tilannesidonnaista. Siksi tulkkaukseen liittyy monia haasteita ja mahdollisuuksia, joita kirjallisessa kääntämisessä ei tavallisesti tarvitse huomioida. Koska viesti on välitettävä kuulijalle heti, ei tulkilla yleensä ole mahdollisuutta sanakirjan käyttöön tai pitkään pohdiskeluun. Toisaalta tulkilla voi joskus olla mahdollisuus esittää tulkattavalle tarkentavia kysymyksiä, jos viesti on epäselvä.


title: Tulkkaus

text: Tulkin on myös kiinnitettävä erityistä huomiota omaan esiintymiseensä. Riittävän kuuluva, selkeä ja miellyttävä puheääni on luonnollisesti tärkeä tulkatessa, mutta myös äänensävy ja oikea intonaatio ovat viestin välittymisen kannalta olennaisia. Jos tulkki on tulkkaustilanteessa näkyvillä, tulee myös hänen elekielensä myötäillä tulkattavan elekieltä ja tulkkeen sisältöä. Jos taas tulkkauksen vastaanottava kuulija kuulee myös tulkattavan puhujan, on tulkin syytä huomioida kuulijan mahdollinen oma kielitaito sekä kansainväliset sanat: jos kuulija ymmärtää tulkattavan puheesta tai eleistä jotain sellaista, mitä tulkki ei mainitse, syntyy helposti se vaikutelma, että jotain jäi tulkkaamatta. Koska tulkki ei tulkkaa ainoastaan kielten, vaan myös kulttuurien välillä, ovat hyvä kulttuurintuntemus ja tilannetaju myös tärkeitä tulkin työssä.


title: Tulkkaus

text: Suuri osa tulkin työstä tapahtuu kuitenkin tulkkaustilanteen ulkopuolella, sillä riittävä valmistautuminen on välttämätöntä menestyksekkäälle tulkkaukselle. Vaikka erinomainen kielitaito ja tulkkauskoulutus luovat hyvän lähtökohdan tulkin työlle, ammattimainen tulkki valmistautuu silti erikseen kuhunkin toimeksiantoon tulkkaustilanteesta ennalta saamiensa tietojen perusteella. Valmistautua voi esimerkiksi tutustumalla tulkattavaan aiheeseen, opettelemalla kyseisen aihepiirin sanastoa tai tutustumalla tulkkaustilanteessa läsnä olevien henkilöiden taustoihin.


title: Tulkkaus

text: Erilaisiin tulkkaustilanteisiin sovelletaan erilaisia tulkkausmenetelmiä, joihin kaikkiin liittyy omat erityispiirteensä ja ongelmansa. Siksi tulkin täytyy voida tietää ennalta myös se, minkälaisessa ympäristössä ja kuinka suurelle yleisölle hänen odotetaan tulkkaavan. Koska monet tulkkaustilanteet ovat liian vaativia yhden tulkin hoidettaviksi, tehdään tulkkausta usein parin kanssa tai tiimityönä.


title: Tulkkaus

text: Konsekutiivitulkkaus on peräkkäistulkkausta, jossa tulkki puhuu lähtökielen puhujan lopetettua puhumisen. Tulkki voi työskennellä puhujan vieressä tai hänelle erikseen osoitetussa työpisteessä. Puhe jaetaan osioihin, joiden aikana tulkki tekee muistiinpanoja. Kun puhuja pitää taukoa tai lopettaa puheensa, tulkki sanoo viestin tai osia siitä kohdekielellä.


title: Tulkkaus

text: Konsekutiivitulkkaus jaetaan epävirallisesti kahteen muotoon, lyhyeen ja pitkään (engl. short interpreting [SI] ja long interpreting [LI]). SI:ssa tulkattava osio on niin lyhyt, että tulkki pystyy kääntämään sen pelkästään muistinsa varassa. LI:ssa tulkki tekee muistiinpanoja helpottaakseen puheen muistamista. Asiakas ja tulkki pyrkivät sopimaan menettelytavoista ennen tulkkauksen aloittamista. Valinta riippuu tulkkaustilanteesta, tulkkauksen aiheesta ja vaikeustasosta.


title: Tulkkaus

text: Tulkattavat puheet tai osiot ovat yleensä lyhyitä. Vielä viisikymmentä vuotta sitten konsekutiivitulkki käänsi 20–30 minuuttia pitkiä puheita kerrallaan, mutta nykyään jo 10–15 minuutin pituisia osioita pidetään liian pitkinä. Tämä johtuu siitä, että yleisö ei jaksa kuunnella montaa kymmentä minuuttia puhetta, jota ei ymmärrä.


title: Tulkkaus

text: Jos lähtökielen puhujaa ei ole toisin neuvottu, hän saattaa puhua useita virkkeitä ennen kuin hänen puheensa tulkataan. Riippuen tilanteesta ja puheenaiheesta sekä tulkin muistikyvystä, tulkki voi pyytää puhujaa pitämään tauon jokaisen virkkeen jälkeen.


title: Tulkkaus

text: Virke virkkeeltä tulkkaaminen vaatii vähemmän muistamista, jolloin yksityiskohtien poisjäänti tulkkeesta vähenee. Metodin huonona puolena on se, ettei tulkkaaja ole kuullut puhetta kokonaisuutena. Metodia käytetään usein esimerkiksi puheiden, valaehtoisten todistusten sekä todistajanlausuntojen tulkkaamisessa.


title: Tulkkaus

text: Kokonaisten ajatusten tulkkaaminen mahdollistaa sen, että tulkki ymmärtää viestin koko merkityksen, ennen kuin hän tulkkaa sen kohdekielelle. Tämän takia konsekutiivitulkkaus on tarkempaa kuin simultaanitulkkaus.


title: Tulkkaus

text: Simultaanitulkkaus tarkoittaa viestin samanaikaista vastaanottamista ja tuottamista. Simultaanitulkkaus on yleensä/aina yhden puheenvuoron aikana yksisuuntaista, eli koko puheenvuoro tulkataan kerralla puhujan kielestä vastaanottajan kieleen. Simultaanitulkkauksen tarkoitus on tulkata lähdekielestä kohdekieleen puhujan jatkaessa puhumista. Teknisiä laitteita käyttäen simultaanitulkkausta käytetään esimerkiksi konferensseissa, kirjoitustulkkauksessa ja mobiilitulkkauksessa. Ilman teknisiä laitteita simultaanitulkkausta on mm. kuiskaustulkkaus tai viittomakielitulkkaus.


title: Tulkkaus

text: Simultaanitulkkauksessa tulkki käyttää pitkäkestoista muistia, jonka avulla tulkataan puhe. Tässä tulkkauksessa on myös aikarajoite, mikä ehdottomasti tekee tästä tulkkauslajista vaikeamman. Tulkin on pysyttävä jatkuvasti mukana tulkattavan puheen mukana. Simulttaanitulkkauksessa pyritään mahdollisimman lyhyeen tulkkausviiveeseen, eli 3-4 sanaa myöhemmin puhujan jälkeen. Mikäli tulkki jää jälkeen enemmän, voi tämä vaikeuttaa tulkkaamista erittäin paljon ja jotain tulkattavan puheesta voi jäädä kokonaan pois. Simultaanitulkkauksessa voidaan käyttää myös reletulkkausta (ks. Reletulkkaus alla), jolloin ensimmäisen tulkkeen on oltava riittävän laadukasta ja nopeaa, sillä muut tulkit ovat siitä riippuvaisia.


title: Tulkkaus

text: Simultaanitulkki työskentelee esimerkiksi äänieristetyssä kopissa, josta hän näkee puhujan ja kuulee hänet kuulokkeiden kautta. Kohdeyleisö puolestaan kuulee tulkkauksen kuulokkeidensa avulla.


title: Tulkkaus

text: Simultaanitulkkausta käytettiin ensimmäisen kerran Nürnbergin oikeudenkäynneissä. Nürnbergissä oli käytössä neljä virallista kieltä.


title: Tulkkaus

text: Kuiskaustulkkauksessa tulkki työskentelee pienen kohdekielisen yleisön vieressä ja tulkkaa kuiskaten. Kuiskaustulkkauksessa voidaan käyttää mikrofonia ja kuulokkeita, mutta välineet eivät ole välttämättömiä. Kuiskaustulkkausta käytetään, kun vain pieni osa yleisöstä tarvitsee tulkkausta.


title: Tulkkaus

text: Reletulkkaus (engl. "relay") on tulkkausta välikielen kautta. Siinä kohdekieleen tulkataan kolmannen kielen eli pivot-kielen kautta. Ensimmäinen tulkki tulkkaa lähdekielen viestin muiden tulkkien ymmärtämälle kielelle, minkä jälkeen nämä välittävät sen omalle kohdekielelleen. Esimerkiksi japaninkielistä puhetta tulkataan ensin englanniksi muille tulkeille, jotka välittävät viestin omilla työkielillään arabiaksi, ranskaksi tai venäjäksi. Reletulkkausta käytetään usein esimerkiksi monikielisissä EU-kokouksissa. Se on yleinen tulkkausmenetelmä myös Suomessa järjestettävissä kokouksissa ja konferensseissa – niissä esimerkiksi englanninkielinen puhe tulkataan tavallisesti ensin suomeksi ja sitten suomen kautta vaikkapa ruotsiin, ranskaan ja saksaan.


title: Tulkkaus

text: Joskus tulkilta odotetaan tulkkauksen yhteydessä myös ns. prima vista -käännöstä, jossa yhdistyvät tulkkaus ja kirjallisen tekstin kääntäminen. Tulkki kääntää lähtökielisen kirjallisen aineiston sisällön kohdekielelle joko suullisesti tai viittoen. Prima vista -tulkkauksen italiankielinen nimitys viittaa kääntämiseen ”ensinäkemältä”. Prima vista -käännös on kirjallisesta asiakirjasta tehty, valmistelematon suullinen käännös. Useimmiten prima vista -tulkkausta tarvitaan juridisissa ja lääketieteellisissä yhteyksissä. "Primavistaaminen" liittyy usein konsekutiivitulkkaustilanteeseen, jonka yhteydessä jonkin kirjallisen asiakirjan sisältö on tarpeen välittää toiselle kielelle.


title: Tulkkaus

text: Konferenssitulkkaus on tulkkausta kansainvälisissä seminaareissa, konferensseissa ja kokouksissa. Yleensä konferenssitulkkaus toteutuu simultaanitulkkauksena tai konsekutiivitulkkauksena. Kansainvälisissä laitoksissa (esim. EU, YK) tulkit tulkkaavat useimmiten yhdestä tai useammasta vieraasta kielestä äidinkieleensä tai äidinkielestä yhteen vieraaseen kieleen.


title: Tulkkaus

text: Kansainvälinen konferenssitulkkien liitto (International Association of Conference Interpreters AIIC) on konferenssitulkkien ainoa maailmanlaajuinen liitto, joka on perustettu vuonna 1953 ja johon kuuluu yli 2 800 ammattikonferenssitulkkia yli 90 maasta.


title: Tulkkaus

text: Suomessa Turun yliopisto on tällä hetkellä ainoa pitkäaikainen konferenssitulkkien kouluttaja.


title: Tulkkaus

text: Neuvottelutulkkausta käytetään erilaisissa liike-elämän tilanteissa. Tulkkausmenetelmistä käytössä ovat yleensä konsekutiivi- ja kuiskaustulkkaus.


title: Tulkkaus

text: Asioimistulkkauksessa tulkataan tavallisesti viranomaisen (esimerkiksi sosiaali- tai terveydenhuoltoviranomaisen) ja asiakkaan välistä vuoropuhelua. Kyseessä voi olla vaikkapa haastattelu, kuulustelu tai neuvottelu. Asioimistulkkausta saatetaan myös tarvita muussa kuin viranomaisen kanssa tapahtuvassa asioinnissa.


title: Tulkkaus

text: Tavallisesti asioimistulkkaustilanteessa käytetään konsekutiivi- tai kuiskaustulkkausta. Tulkkaus voidaan toteuttaa joko lähitulkkauksena eli kasvokkain tai etätulkkauksena, jolloin tulkkaaminen tapahtuu puhelin- tai videoyhteyden välityksellä. Etätulkkauksen etuna ovat esimerkiksi säästöt matkakuluissa, mutta toisaalta tulkkaustilanteen vuorovaikutus voi kärsiä, kun tulkki ei ole fyysisesti läsnä. Myös tekniset puutteet käytettävässä laitteistossa voivat heikentää tulkkauksen laatua.


title: Tulkkaus

text: Tulkin tehtävänä on asioimistilanteessa tulkata käytetyt puheenvuorot kattavasti ja puolueettomasti. Asioimistulkki ei koskaan toimi asiakkaan avustajana tai asiamiehenä. Asioimistulkit noudattavat työssään asioimistulkin ammattisäännöstöä ja asioimistulkkausohjeita.


title: Tulkkaus

text: Suomen tutkintojärjestelmässä on olemassa asioimistulkin ammattitutkinto, jonka on voinut suorittaa vuodesta 1998 lähtien. Ammattitutkintoon johtavaa valmistavaa koulutusta tarjoavat eräät ammatilliset aikuiskoulutuskeskukset sekä yksi ammattikorkeakoulu. Valitettavasti asioimistulkkeina toimii myös kouluttamattomia henkilöitä. Tällä hetkellä asioimistulkeille ei ole ammattirekisteriä.


title: Tulkkaus

text: Oikeustulkkausta käytetään rikos-, riita-, hakemus- ja hallinto-asioiden yhteydessä. Yleensä tulkkaus tapahtuu konsekutiivi- ja kuiskaustulkkauksena, mutta myös muita tulkkausmuotoja, kuten prima vista -tulkkausta, voidaan käyttää tarvittaessa.


title: Tulkkaus

text: Oikeustulkin käyttö perustuu kansainvälisissä sopimuksissa ja kansallisissa säädöksissä määriteltyihin yksilön oikeuksiin.Suomen kielilain mukaan jokaisella on oikeus oikeudenmukaiseen oikeudenkäyntiin ja hyvään hallintoon kielestä riippumatta.


title: Tulkkaus

text: Oikeustulkki on pääsääntöisesti tulkki, jolla on myös pätevä lainopillinen koulutus. Suomesta löytyy joitakin oikeustulkkeja, joilla on sekä OTM että FM -tutkinto. Valitettavasti useimmat tuomiostuimen tulkit, jotka käyttävät itsestään nimitystä oikeustulkki, ovat vailla minkälaista korkeakoulututkintoa. Ulkomaalaisten työllistämiseksi järjestetyt oikeustulkkien kurssit eivät vastaa yliopistojen tarjoamia lainopillisia tai käännöstieteen koulutuksia.


title: Vastaanottotutkimus

text: Vastaanottotutkimus eli reseptiotutkimus on viestintätieteiden ja kulttuurintutkimuksen alaisen yleisötutkimuksen 1980–1990-lukujen aikana syntynyt tutkimussuuntaus. Vastaanottotutkimus soveltaa laadullisia (ja usein myös etnografisia) tutkimusmetodeja kulturalistisesta näkökulmasta selvittäessään kuluttajien suhdetta mediamateriaaleihin heidän tekemiensä valintojen, materiaaleille annettujen käyttötarkoituksien ja erilaisten tulkintojen kautta.


title: Vastaanottotutkimus

text: Vastaanottotutkimus perustuu brittiläisen sosiologin Stuart Hallin kommunikaatiomalliin, jota hän käsitteli ensimmäisen kerran esseessään "Encoding/Decoding". Hall ehdotti uutta massaviestinnän tulkinnan mallia, joka korosti relevantin sisällön aktiivisen tulkinnan merkitystä. Teoria erosi aikaisemmasta näkemyksestä, jonka mukaan media pystyi suoraan aiheuttamaan tietyn reaktion katsojassaan, mutta säilytti kuitenkin käsityksen median roolista yleisöä ohjaavana voimana. Hallin malli perustuu kolmelle keskeiselle lähtökohdalle: 1) sama tapahtuma voidaan tulkita monin eri tavoin 2) viesti voidaan lukea useammalla kuin yhdellä tavalla 3) viestin ymmärtäminen voi olla ongelmallinen prosessi riippumatta viestin näennäisestä yksinkertaisuudesta.


title: Vastaanottotutkimus

text: Esseessään Hall käsitteli myös ihmisten erilaisia tapoja tulkita mediatekstejä ja esitti kolme mahdollista tulkintamallia. Hall käytti usein televisiota esimerkeissään mediateksteistä. Hän esitti, että vallitseva ideologia on yleensä koodattu viestiin eräänlaiseksi ”suositelluksi tulkintatavaksi”, mutta yleisö ei välttämättä automaattisesti omaksu tällaista tulkintatapaa. Lukijan, katsojan tai kuuntelijan sosiaalinen konteksti voi saada heidät omaksumaan erilaisia tulkintatapoja. Vallitsevaa ideologiaa tukeva tulkinta syntyy katsojille, joiden sosiaalinen konteksti tukee tätä tulkintaa. ”Sovelletut tulkinnat” syntyvät katsojille, jotka kokevat suositellun tulkintatavan ottavan huomioon heidän sosiaalisen asemansa ja ”vastustavat tulkinnat” puolestaan syntyvät katsojille, joiden sosiaalinen konteksti on ristiriidassa suositellun tulkintatavan kanssa.


title: Vastaanottotutkimus

text: Tämä kolmijako olettaa, että mediateksti itsessään on vallitsevan ideologian väline ja että se pyrkii siihen, että lukijat hyväksyvät vallitsevan sosiaalisen järjestyksen kaikkine epätasa-arvoisuuksineen ja vähemmän etuoikeutettujen ryhmien sortamisineen. Vastaanottotutkimuksella on juurensa myös käyttötarkoituksien tutkimuksessa, strukturalismissa ja jälkistrukturalismissa.


title: Vastaanottotutkimus

text: Kulttuurintutkimuksen kiinnostuksen suuntauduttua mediateksteihin keskustelu erilaisista tulkinnoista on jakautunut kahtia. Näiden kahden vastakkaisen tulkinnan tarkoituksena on selittää eroja viestiin koodatun tarkoituksen, viestille annetun tarkoituksen ja erilaisten yleisöjen viesteille luomien tarkoitusten välillä. Yksi selitysmalleista sijoittaa tulkintatavat ideologiselle janalle ”suositellusta” ”sovellettuun” ja ”vastustavaan”, kun taas toinen luottaa semiotiikan käsitteeseen polysemiasta eli monimerkityksellisyydestä, usein tosin lainkaan mainitsematta loogista vastakohtaansa monosemiaa eli vain yhden tietyn merkityksen olemassaoloa. Usein kumpaakin mallia on käytetty tukemaan yhtä argumenttia, eikä esimerkiksi polysemian ja vastustavan tulkinnan välillä ole tehty selkeää eroa. Kirjallisuudessa esiintyy usein päätelmiä, jotka antavat ymmärtää televisio-ohjelmien laukaisevan useita merkityksiä erilaisissa yleisöryhmissä ja että tällaista ohjelmaa voidaan kutsua polyseemiseksi ja toteutuneita tulkintoja vastustaviksi.


title: Vastaanottotutkimus

text:
Yleisöksi kutsutaan ryhmiä tai yksilöitä, jotka ovat media-alan yritysten tuotannon vastaanottajia. Joskus yleisöt ovat yritysten rakentamia. Yleisö voi olla aktiivista, mediatekstiä jatkuvasti suodattavaa tai vastustavaa tai passiivista, vaikutuksille altista.
Yleisötutkimus pyrkii selvittämään miten yleisön asenteet vaihtelevat tiettyä populaarikulttuurin tuotetta kohtaan tutkimalla kuinka yleisöt ymmärtävät sen ja käyttävät sitä. Suosituimpia yleisötutkimuksen metodeja ovat:
1) Laajat kyselytutkimukset ja mielipidekyselyt (esimerkiksi TV-mittaritutkimus, mutta myös mainostajien ja tutkijoiden suorittamat kyselyt), jotka mittaavat usean kuluttajan tottumuksia tutkimalla tilastollisesti edustavia otosryhmiä.
2) Pienet, tilastollisesti edustavat fokusryhmät kootaan vastaanottamaan populaarikulttuurin teosta ja keskustelemaan siitä.
3) Valitun yleisön perusteellinen etnografinen havainnointi. Tutkija voi esimerkiksi asua otosryhmänsä parissa havainnoiden näiden TV:n katselutapoja pitemmällä aikavälillä tai osallistua rock-bändin kiertueelle.
Jokaisella tutkimusmetodilla on hyvät ja huonot puolensa, ja joskus yhteen tutkimukseen voidaan käyttää toistakin metodia tarkemman tuloksen saamiseksi. Yleisötutkimuksessa pyritään eristämään sellaiset muuttujat kuin uskonto, rotu, etninen tausta, ikä, sukupuoli ja tulotaso, jotta saataisiin selville miten eri ryhmät tuottavat eri merkityksiä samasta tekstistä.


title: Vastaanottotutkimus

text: Mediatutkimus käyttää kahta eri vastaanottotutkimuksen mallia, vaikutusmallia (lääkeruiskuteoriaa) ja käyttötarkoitusmallia. Vaikutusmalli keskittyy siihen, miten media vaikuttaa yleisöön ja sen painopistealueita ovat media ja viestintä. Käyttötarkoitusmalli sen sijaan keskittyy siihen, mitä yleisö tekee vastaanottamallaan medialla, jolloin painotetaan itse kuluttajaa.


title: Vastaanottotutkimus

text: Etnografinen käänne alalla vei tutkimusta eteenpäin, ja kuluttamisen kontekstit liitetään nyt vahvasti median tulkinnan prosesseihin. Suuntausta, jota on kutsuttu myös aktiivisen yleisön tutkimukseksi, on kritisoitu siitä, että se vaikuttaa hylkäävän tekstin vaikutusvallan kokonaan ja korostaa vain kuluttamisen kontekstin tärkeyttä. Alan kehitys on kuitenkin auttanut tutkijoita ymmärtämään yhteyden median ja identiteetin kehityksen välillä. Yleisö- ja fanitutkimukset ovat toistuvasti osoittaneet, että mediatekstejä käytetään identiteetin luovaan kehittämiseen ja muokkaamiseen.


title: Vastaanottotutkimus

text: Reseptioteoria tutkii mediatekstin vastaanottoa eli reseptiota. Reseptioteoria uskoo yleisön kykyyn vastustaa ja suodattaa tekstiä. Tämä tarkoittaa, että yleisö ei vain passiivisesti hyväksy mediatekstiä – oli se sitten kirja, elokuva tai muu taiteellinen teos – vaan lukija tai katsoja tulkitsee tekstin merkityksiä eri tavalla kulttuurisesta taustastaan ja elämänkokemuksestaan riippuen. Tekstin merkitys ei löydy tekstistä itsestään, vaan se syntyy tekstin ja lukijan välisestä suhteesta. Tietyn tekstin yleisesti hyväksytty merkitys syntyy, kun sen lukijoilla on sama kulttuurinen tausta ja he tulkitsevat tekstiä samoin. Mitä vähemmän yhteistä kulttuuriperintöä lukijalla on taiteilijan kanssa, sitä epätodennäköisempää on, että lukija ymmärtää taiteilijan teokselleen tarkoittaman merkityksen. Myös kahden eri kulttuurista tulevan henkilön tulkinnat samasta tekstistä eroavat suuresti.